title: San Stefanon rauha

text: San Stefanon rauha solmittiin Venäjän keisarikunnan ja ottomaanien välillä Turkin sodan (1877-1878) päätteeksi. Venäjä saneli pitkälti rauhanehdot ja kasvatti vaikutusvaltaansa Balkanilla voimakkaasti. San Stefanossa sovittiin itsehallinnollisen Suur-Bulgarian ruhtinaskunnan luomisesta. Tämä takasi Venäjälle satamayhteyden Välimerelle. Muut Euroopan suurvallat pelästyivät Venäjän vallan äkillistä kasvua, ja vielä samana vuonna kokoontui Berliinin kongressi, jossa San Stefanon rajoja muutettiin radikaalisti ottomaaneille edullisemmiksi.


title: San Stefanon rauha

text: Rauhansopimus allekirjoitettiin San Stefanossa (nykyinen Yeşilköy) Marmaranmeren rannalla 3. maaliskuuta 1878. Bulgariassa päivää juhlitaan nykyisin maan itsenäisyyspäivänä.


title: Kingdom Hearts (pelisarja)

text: Kingdom Hearts () on Square Enixin kehittämä ja julkaisema videopelisarja. Pelisarjan osat ovat japanilaistyylisiä fantasiamaisia toimintaroolipelejä. Peleissä seikkailee 14-vuotias (myöhemmin 15) Sora ystävineen. Pelissä nähdään myös laaja valikoima Disney-hahmoja sekä hahmoja "Final Fantasy" -pelisarjasta.


title: Kingdom Hearts (pelisarja)

text: Pelisarjan päähahmo on poika nimeltä Sora, joka etsiessään kadonneita ystäviään päätyy samalla Aku Ankan ja Hessun avulla estämään maailmoja vajoamasta pimeyteen.


title: Anna Puu

text: Anna Puu (oikealta nimeltään Anna Emilia Puustjärvi, s. 3. helmikuuta 1982 Outokumpu) on suomalainen laulaja, joka nousi julkisuuteen vuoden 2008 Idols-laulukilpailusta. Hänen tunnetuimpia kappaleitaan ovat ”C’est la vie”, ”Kaunis päivä”, ”Kolme pientä sanaa”, ”Mestaripiirros” sekä ”Säännöt rakkaudelle”.


title: Anna Puu

text: Puu on palkittu uransa aikana kahdesti vuoden naissolistin Emma-palkinnolla vuosina 2009 ja 2012.


title: Anna Puu

text: Puu nousi julkisuuteen vuoden 2008 Idols-laulukilpailusta. Hän sijoittui kilpailussa toiseksi hävittyään kisan voittaneelle Koop Arposelle, joka sai äänistä 70,3 prosenttia.


title: Anna Puu

text: "Idolsin" jälkeen hän solmi levytyssopimuksen Sony Musicin kanssa, jolla oli optio solmia levytyssopimus haluamansa Idols-kilpailijan kanssa. Hänet tunnettiin Idolsin aikana vielä oikealla sukunimellään Puustjärvi, mutta kilpailun ja levytyssopimuksen myötä hän otti taiteilijanimekseen Anna Puu.


title: Anna Puu

text: Hänen esikoisalbuminsa "Anna Puu" julkaistiin 29. huhtikuuta 2009. Tuottajina levyllä toimivat Jukka Immonen, Knipi sekä Lasse Kurki. Albumi nousi suoraan Suomen virallisen albumilistan ensimmäiseksi ja pysyi kolmen myydyimmän albumin joukossa 21 peräkkäistä viikkoa. Kolmessa kuukaudessa levyä myytiin platinalevyn verran, 30 000 kappaletta. Yhteensä "Anna Puu" -albumia on myyty yli 77 000 kappaletta, joka oikeuttaa tuplaplatinalevyyn. Myös albumin ensimmäisenä singlenä julkaistu kappale ”C’est la vie” on myynyt kultaa.


title: Anna Puu

text: Syksyllä 2009 Puun kappaletta ”Kaunis päivä” käytettiin Atrian Fresh-tuotteiden mainoksessa. Mainos sai aikaan kohun, sillä mainoksessa esiintyy vanhempi nainen, jolla on suhde selvästi nuorempaan mieheen.


title: Anna Puu

text: Puun toinen albumi "Sahara" julkaistiin 26. toukokuuta 2010 ja se nousi heti julkaisunsa jälkeen Suomen virallisen albumilistan ensimmäiseksi ja pysyi listan kärjessä myös seuraavat neljä viikkoa. Albumia on myyty yli 40 000 kappaletta.


title: Anna Puu

text: Anna Puu julkaisi kolmannen albuminsa "Antaudun" 26. lokakuuta 2012. Albumi nousi ensimmäisellä listaviikollaan Suomen virallisen albumilistan toiseksi, joka jäi sen parhaaksi sijoitukseksi. Levyn ensimmäinen single ”Kolme pientä sanaa” julkaistiin syyskuussa 2012 ja se nousi ensimmäisenä Puun singlenä Suomen soitetuimmaksi radiokappaleeksi.


title: Anna Puu

text: Elokuussa 2014 uutisoitiin The Fried Music -levy-yhtiön kiinnittäneen Anna Puun yhtiöönsä, jolloin Puun ja Sony Musicin yli viisivuotinen yhteistyö päättyi.


title: Anna Puu

text: Fried Musicin ja Anna Puun ensimmäinen yhteinen julkaisu ”Ota minut tällaisena kuin oon” -single julkaistiin 8. toukokuuta 2015. Neljännen albuminsa, "Rakkaudella, Anna Puu", hän julkaisi lokakuussa 2015. Albumin suurimmaksi radiohitiksi nousi toisena singlenä julkaistu ”Kohta vapaita” -kappale, joka oli parhaimmillaan neljänneksi soitetuin radiokappale.


title: Anna Puu

text: Syksyllä 2016 Anna Puu oli yksi "Vain elämää" -televisiosarjan viidennen tuotantokauden artisteista. Televisiosarjan myötä Puun aiempi levy-yhtiö Sony Music julkaisi kokoelmalevyn "Melankolian riemut – Parhaat 2009–2015" Puun kappaleista.


title: Anna Puu

text: Anna Puu on yksi tähtivalmentajista alkuvuodesta 2017 alkavalla "The Voice of Finlandin" kuudennella tuotantokaudella.


title: Anna Puu

text: Puu palkittiin vuoden 2010 Suomen Ääni- ja kuvatallennetuottajien Emma-gaalassa vuoden naissolistina sekä tulokkaana. Hänen albuminsa "Anna Puu" palkittiin vuoden Pop- ja debyyttialbumina. Hänet palkittiin vuoden 2009 tulokkaana myös Iskelmä Gaalassa. Valinta perustui Iskelmän nettisivuilla käydyn vuosiäänestyksen tuloksiin.


title: Anna Puu

text: Anna Puun perheeseen kuuluu äiti, isä, veli, sisko sekä tytär. Puu syntyi Outokummussa, mutta on sittemmin muuttanut Helsinkiin. Hänen äitinsä Pirjo Puustjärvi on toiminut Outokummun kaupunginjohtajana.


title: Anna Puu

text: Puustjärvi oli naimisissa Olli Ripattilan kanssa 2008–2013 ja heillä on yhteinen 2010 syntynyt tytär. Puustjärvi asuu avoliitossa tuottaja Jukka Immosen kanssa Helsingissä. He ovat seurustelleet vuoden 2016 syksystä lähtien.


title: Anna Puu

text: Puustjärvi valmistui Turun kauppakorkeakoulusta kauppatieteiden maisteriksi vuonna 2008.


title: Pan-Eurooppa Instituutti

text: Pan-Eurooppa Instituutti (PEI) on Turun yliopiston kauppakorkeakoulussa toimiva suomalainen tutkimusinstituutti (engl. Pan-European Institute), joka tarkastelee Euroopan talouden ja liiketoiminnan kehitystä koko mantereen laajuudessa. PEI keskittyy muutosten seurantaan erityisesti Itämeren talousalueella ja EU:n itäisissä rajanaapureissa kuten Venäjällä, Valko-Venäjällä ja Ukrainassa. Instituuttia johtaa professori Kari Liuhto. PEI:n toimintaa tukee lisäksi korkea-arvoinen neuvottelukunta, joka koostuu yhteensä 12 jäsenestä.


title: Pan-Eurooppa Instituutti

text: PEI tekee tutkimusta sisäisiin ja ulkoisiin tarkoituksiin. Yhteistyö kansallisella tasolla on ollut menestyksekästä mm. Suomen Akatemian, lukuisien Suomen ministeriöiden, eduskunnan ja valtioneuvoston kanslian kanssa. Ulkomaisina yhteistyökumppaneina ovat toimineet mm. Euroopan komissio, Euroopan parlamentti, Yhdistyneet Kansakunnat (YK) ja Maailmanpankki.


title: Pan-Eurooppa Instituutti

text: PEI:n tekemä tutkimus on perustana myös Turun yliopiston kauppakorkeakoulussa tarjottavalle opetukselle. Englanniksi pidettävät kurssit järjestetään kansainvälisen liiketoiminnan aineessa.


title: Pan-Eurooppa Instituutti

text: Lyhyesti Pan-Eurooppa Instituutin tutkimus keskittyy seuraaviin 5 teemaan:


title: Pan-Eurooppa Instituutti

text: PEI seuraa talouden kehitystä erityisesti seuraavilla alueilla:


title: Pan-Eurooppa Instituutti

text: Suomen Ulkoasiainministeriön tuella PEI on lisäksi seurannut laajan Euroopan turvallisuuden kehitystä (2010–2011). Tuloksista koostettiin raportti, joka kattaa tiedot seuraavista alueista: Etelä-Kaukasus (Armenia, Azerbaidžan, Georgia) ja Keski-Aasia (Kazakstan, Kirgisia, Tadžikistan).


title: São Paulon yliopisto

text:
São Paulon yliopisto (port. "Universidade de São Paulo"; USP) on yliopisto São Paulon kaupungissa, Brasiliassa. Se on yksi kolmesta São Paulon kaupungin rahoittamasta julkisesta yliopistosta.
São Paulon yliopisto on perustettu 1934. Se on yksi suurimmista korkeakouluista Brasiliassa ja Latinalaisessa Amerikassa. Siellä on noin 75 000 opiskelijaa. Kampuksia on yksitoista, joista neljä sijaitsee São Paulon kaupungissa. Pääkampus Campus Armando de Salles Oliveira on 744 hehtaarin suuruinen. Kampuksia on myös Baurussa, Lorenassa, Piracicabassa, Pirassunungassa, Ribeirão Pretossa ja kaksi São Carlosissa.


title: São Paulon yliopisto

text: The Times Higher Education 2008 World University Rankings sijoitti USP:n sijalle 196 maailman parhaiden yliopistojen listalla. Se oli paras sijoitus Latinalaisen Amerikan yliopistolle.


title: São Paulon yliopisto

text: Shanghain Jiao Tong -yliopiston julkaiseman listan mukaan, USP on maailman parhaiden yliopistojen listalla vuonna 2015 101-151 parhaan ryhmässä, eli sijoittuu Brasilian yliopistoista parhaiten.


title: Kaarlo Levón

text: Kaarlo Aleksanteri Levón (22. toukokuuta 1867 Raahe – 30. maaliskuuta 1936 Raahe) oli raahelainen filosofian tohtori, seminaarin lehtori ja kirjailija.


title: Kaarlo Levón

text: Kaarlon isä oli Carl Albert Levón ja äiti Henrica o.s. Hjertman. Hän pääsi ylioppilaaksi Oulun yksityislyseosta 1887 ja opiskeli Helsingin yliopistossa valmistuen filosofian kandidaatiksi 1890, lisensiaatiksi 1894 ja tohtoriksi 1897. Levón toimi Raahen seminaarin suomen kielen lehtorina vuodesta 1912 alkaen.


title: Kaarlo Levón

text: Kaarlo Levón tuli tunnetuksi kotiseutuaiheisista kirjoista, joihin hän kiersi haastattelemassa Saloisten ja Raahen sekä naapurikuntien ihmisiä. Levónin kirjallista työtä jatkoi aikanaan hänen veljenpoikansa Martti Levón. Tohtori Kaarlo Levón oli myös puuhamiehenä perustettaessa Raahen kotiseutuyhdistystä vuonna 1915.


title: Kaarlo Levón

text: Kaarlo Levón oli naimisissa vuodesta 1892 Sigrid Poppiuksen kanssa.


title: Hääilo

text:
Hääilo on Kustannus-Osakeyhtiö Kotimaan kustantama kerran vuodessa ilmestyvä suomalainen häälehti. Ensimmäisen kerran Hääilo ilmestyi Kotimaan liitelehti-Ilon erikoisnumerona vuoden 2008 alussa. Hääilo määrittelee itsensä ”kirkkohäiden äänenkannattajaksi”. Lehteä tehdään seurakuntien tarpeisiin jaettavaksi ensisijaisesti kihla-, kuulutus- ja hääpareille. Lehden sisällössä keskitytään häävalmistelujen lisäksi vihkitapahtumaan ja parisuhteeseen.
Ensimmäisen Hääilon painos oli 15 000 ja se painettiin Virossa. Formaatiltaan lehti oli ns. leikattu tabloid. Vuoden 2009 Hääilon formaatti muuttui perinteiseksi liimaselkäiseksi aikakauslehdeksi ja se painettiin Iisalmessa. Hääilon päätoimittajana on Olli Seppälä.


title: Itämainen kysymys

text: Itämaiseksi kysymykseksi kutsuttiin niitä ongelmia, joita Osmanien valtakunnan rappeutuminen aiheutti Euroopan maiden välisessä diplomatiassa aina 1800-luvun puolivaiheilta 1900-luvun alkuun. Kiistaa aiheutti erityisesti ottomaanien heikkenevä vaikutus Balkanilla, ja kuinka alueen kristityn slaavilaisväestön olot tulisi järjestää.


title: Itämainen kysymys

text: Venäjä kilpaili turkkilaisten perinnöstä Itävalta-Unkarin kanssa, ja tsaarien unelmana oli vallata jonain päivänä Konstantinopoli (nykyinen Istanbul) takaisin ortodokseille, sillä he pitivät Venäjää kolmantena Roomana. Panslavismin leviäminen antoi pontta Venäjän pyrkimyksille vapauttaa veljeskansansa; sitä toisaalta lietsoi kristittyjen huono kohtelu. Nationalismi sai jalansijaa muidenkin Turkkiin kuuluneiden kansojen keskuudessa. Kapinayritysten kukistaminen ja ajoittaiset kristittyjen vainot vaurioittivat Turkin julkista kuvaa myös lännessä.


title: Itämainen kysymys

text: Itämainen kysymys johti moniin sotiin, muun muassa Krimin sotaan (1853-1856, tunnetaan myös "Itämaisena sotana"), Turkin sotaan (1877-1878) ja Italian-Turkin sotaan (1911-1912).


title: Ulvilan Seutu

text: Ulvilan Seutu on Ulvilassa kerran viikossa ilmestyvä sitoutumaton paikallislehti. Lehden päätoimittaja oli Juhani Seppälä ennen omistajanvaihdosta 2014. Lalli Oy:n tullessa uudeksi omistajaksi, päätoimittajana aloittaa Kim Huovinlahti.


title: Ulvilan Seutu

text: Lehden omisti aiemmin Kehitys Oy, jolle Seija ja Onni Vihavainen myivät sen vuonna 2000. Tätä nykyä lehti on Juhani Seppälän ja tämän yritysten omistuksessa. Hän hankki lehden 2011.


title: Ulvilan Seutu

text: Lehteä uhkasi lopetus sillä omistaja Juhani Seppälä oli maaliskuussa 2014 hakemassa painotaloa ja julkaisuyhtiötä konkurssiin. Lehti kuitenkin välttyi lopetukselta, sillä sen julkaisutoiminnan osti Lalli Oy, joka on julkaissut aiemmin ilmestynyttä keskustalaista Lallia. Lehden päätoimittajana aloittaa Lallin muitakin lehtiä päätoimittava Kim Huovinlahti, entisiä toimittajia ei palkata, vaan jutut tehdään Satakunnan Viikon toimittajien voimin.


title: Amandola

text: Amandola on Italian kunta. Se sijaitsee Fermon maakunnassa Marchen alueella. Vuoden 2015 lopussa siellä oli asukkaita 3 629.


title: Suuri hikirauhanen

text: Suuri hikirauhanen on hikirauhanen, joita on ihmisen kehossa muun muassa kasvoissa, kainaloissa ja sukupuolielinten sekä peräaukon ympärillä. Suuret hikirauhaset eivät eritä varsinaista hikeä, vaan voimakastuoksuista eritettä, joka aiheuttaa ihmisen ominaistuoksun. Maitorauhaset ja korvavaharauhaset ovat sukua suurille hikirauhasille.


title: Suuri hikirauhanen

text: Suuresta hikirauhasesta käytetään myös nimeä apokriininen hikirauhanen.


title: Muri

text: Muri on kaupunki ja emiraatti Nigeriassa Taraban osavaltiossa. Vuonna 1991 kaupungin asukasluvuksi arvioitiin 56 570.


title: Muri

text: Vuonna 1817 perustettiin fulani-muslimien jihad-valtio Muri. Vuosien 1892–1893 välisenä aikana se oli de facto Ranskan protektoraatti, jonka päämiehenä oli kuvernööri Louis Alexandre Mizon. Syyskuussa 1901 Murista tuli brittiläiseen Pohjois-Nigerian protektoraattin kuuluva provinssi.


title: Latvian salibandyliiga

text: Latvian salibandyliiga () on maan korkein salibandyn sarjataso. Liigassa pelaa 12 joukkuetta.Latvian salibandyliigaa on pelattu vuodesta 1996 lähtien.


title: Manuel Pablo

text: Manuel Pablo García Díaz (s. 25. tammikuuta 1976 Arucas, Las Palmas, Espanja) on espanjalainen jalkapalloilija. Hän edustaa Espanjan pääsarjassa pelaavaa Deportivo de La Coruñaa. Hän on pelipaikaltaan oikea laitapuolustaja.


title: Manuel Pablo

text: Manuel Pablo siirtyi kesällä 1998, 22-vuotiaana, kotikaupunkinsa joukkueesta Las Palmasista Deportivoon. Hän teki ensiesiintymisensä pääsarjassa 15. marraskuuta 1998 ottelussa Alavésia vastaan.


title: Manuel Pablo

text: Manuel Pablo pelasi Deportivossa yhteensä 74 ottelua vuosien 1999–2001 aikana. Hän oli yksi Deportivon tärkeimpiä pelaajia, kun joukkue voitti historiansa ensimmäisen Espanjan pääsarjamestaruuden vuonna 2000. Neljännellä kaudellaan Deportivossa Manuel Pablo loukkaantui vakavasti 30. syyskuuta 2001 Everton Giovanellan taklatessa häntä.


title: Manuel Pablo

text: Manuel Pablo teki ensiesiintymisensä Espanjan maajoukkueessa 16. elokuuta 2000, ystävyysottelussa Saksaa vastaan.


title: Norjan Eliteserien (salibandy)

text: Norwegian Floorball Eliteserie on Norjan korkein sarjataso salibandyssa. Liiga on perustettu vuonna 1994 nimellä Eliteserien. Miesten elitserienissä pelaa 12 joukkuetta ja naisten eliteserienissä 8 joukkuetta.


title: Erinomaisen ääniroolityön Emmy-palkinto

text: Erinomaisen ääniroolityön Emmy-palkinto ("Outstanding Voice-Over Performance") on vuodesta 1992 lähtien vuosittain jaettu palkinto Emmy-gaalassa. Palkintoa ei jaettu vuosina 1996 ja 2007.


title: Unihockey-Bundesliga

text: Unihockey-Bundesliga (myös 1. MaXxprint Floorball Bundesliga tai 1. FBL) on Saksan korkein sarjataso salibandyssa. Miesten liigassa pelaa 10 joukkuetta ja naisten liigassa 4 joukkuetta. Miesten mestaruuden voitti kaudella 2012-13 MFBC Leipzig.


title: White Tiger (albumi)

text: White Tiger on yhdysvaltalaisen rock-yhtye White Tigerin samanniminen studioalbumi vuodelta 1986. Albumin tuotti yhtyeen kitaristi Mark St. John, ja albumi julkaistiin indie-levy-yhtiö E.M.C. Recordsin jakelemana vuonna 1986. Albumista julkaistiin vuonna 2000 uusintapainos CD-levynä. Uusintapainos sisältää myös Michael Wagnerin uudelleen miksaaman kappaleen ”Rock Warriors”.


title: White Tiger (albumi)

text: Albumia myytiin Yhdysvalloissa noin 50 000 kappaletta. "White Tiger" jäi yhtyeen ainoaksi studioalbumiksi, sillä yhtye hajosi vuonna 1988 ennen toisen albuminsa tekemistä.


title: White Tiger (albumi)

text: Kaikki kappaleet Mark St. John sekä David Donato.


title: Congo (elokuva)

text: Congo on Michael Crichtonin vuonna 1980 julkaistuun menestysromaaniin perustuva seikkailuelokuva. Se valmistui vuonna 1995. Ohjauksesta vastasi Frank Marshall.


title: Congo (elokuva)

text: Elokuva menestyi kaupallisesti hyvin, mutta arvostelijat kritisoivat sitä gorilla-pukujen käytöstä CGI-tekniikan sijaan. Syy tähän on, että toisin kuin Jurassic Parkin nahkapeitteiset dinosaurukset, olisi karvaisten gorillojen animointi ollut todella vaikeaa.


title: Congo (elokuva)

text: Gorillojen äänet loi monipuolinen ääninäyttelijä Frank Welker, joka on tunnettu useista elokuvista etenkin eläinten äänenä.


title: Congo (elokuva)

text: TraviCom-viestintäteknologiaorganisaation johtaja R.B. Travis (Baker) lähettää uudenlaisen satelliittiteknologian onnistumisen toivossa elektroniikkaekspertti Karen Rossin (Linney) Afrikkaan, Kongon viidakkoon etsimään timantteja ja poikaansa Charlieta (Campbell), jonka retkikunta katosi etsiessään timantteja yhtiön laser-projektia varten. Samaan aikaan eläintutkija Peter Elliott (Walsh) ja hänen apulaisensa Richard (Heslov) valmistautuvat matkaan päämääränä myös Kongo, tarkoituksenaan palauttaa koetestigorilla Amy sen omaan elinympäristöön. Ainoa ongelma on, ettei Peter saa tutkimuslaitokselta rahoitusta matkaa varten. Romanialainen, hyväntekijäksi itseään kutsuva rikas mies Herkermer Homolka (Curry) saapuu Peterin luokse ja sanoo kustantavansa matkan, perimmäisenä syynä löytää muinainen Zinjin kaupunki timantteineen. Lentokentällä kuitenkin ilmenee ongelmia polttoaineen maksamisessa ja silloin Karen tulee paikalle. Hän pääsee mukaan samalla lentokoneella maksettuaan polttoaineen.


title: Congo (elokuva)

text: Retkikunta saapuu Afrikkaan, jossa heidän oppaakseen liittyy palkkionmetsästäjä Munro Kelly (Hudson). Seurue yrittävää salamatkustaa Zaireen, sillä presidentti yritettiin juuri salamurhata ja koko maa on poikkeustilassa. He jäävät kiinni mutta lahjottuaan kapteeni Wantan (Lindo) he pääsevät lentokoneella Zairen rajalle mukanaan kymmenen apulaista. Pian heidät kuitenkin huomataan ja kone yritetään ampua alas lämpöhakuisilla ohjuksilla ja kaikki joutuvat hyppäämään laskuvarjoilla alas.


title: Congo (elokuva)

text: Matka syviin, tuntemattomiin metsiin voi alkaa. Retkikunta pääsee vaikeuksien kautta perille ja he päätyvät Zinjin kadonneeseen kaupunkiin. Siellä he joutuvat kamppailuun ennennäkemättömiä tappajagorilloja vastaan ja lopulta vain Karen, Peter, Munro ja Amy pääsevät pois hengissä. Tulivuoren purkauksen seurauksena alkaa maanjäristys ja Peterin hyvästeltyä Amyn, kolmikko häipyy pois kuumailmapallolla.


title: Chiloloba

text: Chiloloba on kovakuoriaisiin ("Coleoptera") kuuluva suku.


title: Duncan James

text: Duncan Matthew James Inglis (s. 7. huhtikuuta 1978 Salisbury, Wiltshire, Englanti) on englantilainen laulaja, näyttelijä, televisiojuontaja ja poikabändi Bluen jäsen.


title: Duncan James

text: 2000-luvun alussa James perusti ystävänsä Anthony Costan kanssa poikabändin nimeltä Blue, johon he pyysivät mukaan kaverinsa Lee Ryanin ja Simon Webben. Bluen R'n'B -vaikutteinen pop johti menestykseen Isossa-Britanniassa ja monissa muissa maissa, kuten Irlannissa, Portugalissa, Belgiassa, Italiassa, Ranskassa, Australiassa ja Uudessa-Seelannissa. Menestys jatkui muutamia vuosia, kunnes vuonna 2005 yhtye hajosi ja kukin jäsen lähti luomaan omaa uraansa. Vuonna 2009 jäsenet kuitenkin palasivat yhteen ja ryhtyivät työstämään uutta musiikkia. Toukokuussa 2011 James edusti muiden Bluen jäsenten kanssa Isoa-Britanniaa Saksan Euroviisuissa. He sijoittuivat 11. sadalla pisteellä. Loppuvuodesta 2012 Blue aloittaa Kiinan kiertueen ja tekee samalla uutta albumia.


title: Duncan James

text: Lokakuussa 2004 James julkaisi singlen "I Believe My Heart" laulajatar Keedien kanssa. Kappale pääsi Ison-Britannian sinkkulistalla toiseksi. James jatkoi soolouraan toukokuussa 2006 singlensä "Sooner or Later" kanssa, joka ei menestynyt kovin hyvin. Samoin kävi seuraavien sikkujen "Can't Stop a River" ja "Amazed" kanssa. Huonon menestyksen takia James irtisanottiin levytyssopimuksestaan, ja sen jälkeen hän itse ilmoitti lopettaneensa soolouransa.James asuu tällä hetkellä Hatfieldissä, Hertfordshiressä. Jamesillä on tytär (s.2005) nimeltä Tianie-Finn entisen tyttöystävänsä Claire Graingerin kanssa. James kuuluu katoliseen kirkkoon. Heinäkuussa 2009 hän kertoi haastattelussa olevansa bi-seksuaali.


title: Tim Hill

text: Tim Hill on yhdysvaltalainen Annie-palkittu televisiokäsikirjoittaja ja elokuvaohjaaja, joka tunnetaan kenties parhaiten televisiosarjasta Paavo Pesusieni. Hän aloitteli uraansa 1990-luvun alussa Rocko's Modern Lifen parissa käsikirjoittajana ja storyboardien piirtäjänä.


title: Ville Uusitalo

text: Ville Aleksi Uusitalo (s. 6. heinäkuuta 1979 Espoo) on suomalainen uransa lopettanut jääkiekkopuolustaja. Hän pelasi urallaan SM-liigassa yhteensä 578 runkosarjaottelua tehopistein 40+155=195 ja keräten 441 jäähyminuuttia sekä 30 playoff-ottelua tehopistein 1+10=11 ja keräten 24 jäähyminuuttia. Uusitalo toimi vuodet 2011–2015 Porin Ässien kapteenina ja johdatti joukkueen Suomenmestaruuteen vuonna 2013. Suomenmestaruuden lisäksi hän voitti Ässissä pelatessaan kertaalleen SM-liigan puolustajien pistepörssin kaudella 2010–2011, jolloin Uusitalo valittiin myös SM-liigan tähdistökentälliseen. Hän edusti SM-liigassa Ässien lisäksi myös Jokereita ja Pelicansia. Uusitalo pelasi urallaan myös ulkomailla Ranskassa, Ruotsissa ja Italiassa.


title: Ville Uusitalo

text: Eliteprospects.com -sivuston Matias Strozyk on kuvaillut Uusitaloa työteliääksi puolustajaksi, joka pelaa fyysisesti ja energisesti sekä on käyttökelpoinen ylivoimalla. Yleisesti hänet tunnettiin myös hyvänä luistelijana.


title: Ville Uusitalo

text: Uusitalo on Espoon Jääklubin kasvatti. Hän pelasi juniorina myös Jäähongassa ja Espoon Palloseurassa, jonka miesten joukkueessa Uusitalo pelasi ensimmäisen kerran Suomi-sarjassa kaudella 2000–2001. EPS voitti kauden päätteeksi hopeaa, mutta ei onnistunut nousemaan karsinnoissa Mestikseen. Kaudeksi 2001–2002 Uusitalo siirtyi Ranskan kolmanneksi korkeimmalle sarjatasolle FFHG Division 2:n Albatros de Brestiin. Brest voitti kauden päätteeksi sarjansa. Kaudella 2002–2003 Uusitalo jatkoi uraansa Ruotsin kolmanneksi korkeimmalla sarjatasolla I-divisioonan IK Panternissa. Kaudeksi 2003–2004 hän palasi Suomeen ja siirtyi Mestiksen nousijajoukkue Kirkkonummen Salamoihin. Salamat perustettiin vuotta aiemmin Espoon Palloseuran edustusjoukkueen sarjapaikan tilalle. Uusitalo teki ensimmäisellä Mestis-kaudella 40 runkosarja- ja kolmessa pudotuspeliottelussa tehopisteet 12+6=18. Hän oli pelipaikastaan huolimatta Salamoiden paras maalintekijä ja voitti koko Mestiksen puolustajien maalipörssin.


title: Ville Uusitalo

text: Uusitalo siirtyi kaudeksi 2004–2005 Italian pääsarjaan Serie A -joukkue Alleghe Hockeyhin. Hän oli pisteillä 3+9=12 joukkueen tehokkain puolustaja Francesco De Biason kanssa. Uusitalo palasi kaudeksi 2005–2006 Salamoihin, jossa hän teki 26 runkosarjaottelussa 26 tehopistettä ja jakoi kauden päätyttyä Mestiksen puolustajien pistepörssin neljännen sijan KooKoon Jukka-Pekka Holopaisen kanssa. Tammikuussa 2006 Mestiksen puolustajien pistepörssiä johtanut Uusitalo siirtyi loppukauden kattaneella ja yhden vuoden option sisältäneellä sopimuksella SM-liigajoukkue Jokereihin. Hän teki 26-vuotiaana liigadebyyttinsä 7. tammikuuta 2006 Kalevan Palloa vastaan ja sai ottelussa myös yhden syöttöpisteen. Se jäi Uusitalon kauden ainoaksi tehopisteeksi SM-liigassa, jossa hän pelasi kauden aikana 14 runkosarjaottelua.


title: Ville Uusitalo

text: Jokerit ei käyttänyt Uusitalon sopimuksessa ollutta optiota. Uusitalo solmi kaudeksi 2006–2007 kaksivuotisen sopimuksen Lahden Pelicansin kanssa. Uusitalon odotettiin ottavan varsin kiekollinen rooli, mutta hän putosi pienten vaikeuksien jälkeen pienempään rooliin. Uusitalon teki ensimmäisellä kokonaisella SM-liigakaudellaan 53 runkosarjaottelussa tehopisteet 0+8=8, mutta hänen teholukemansa +12 oli Pelicansin paras. Uusitalon kausi päättyi runkosarjan viimeisillä kierroksilla peukalon vääntymisen vuoksi. Kaudella 2007–2008 hän teki ensimmäisen maalinsa SM-liigassa ja teki kauden aikana pisteet 7+8=15.


title: Ville Uusitalo

text: Uusitalo siirtyi kaudeksi 2008–2009 kaksivuotisella sopimuksella Porin Ässiin. Hän oli joukkueen tehokkain puolustaja pisteillä 7+17=24, joilla Uusitalo jakoi koko SM-liigan puolustajien pistepörssin kahdeksannen sijan. Kaudella 2009–2010 hän nousi Ässien varakapteeniksi ja teki SM-liigan yhden kauden maaliennätyksensä, yhdeksän maalia. Hän oli Ässien eniten maaleja tehnyt puolustaja. Hänen kautensa päättyi kuitenkin helmikuussa 2010 vastustajan luistimen viillettyä häntä nilkkaan. Joulukuussa 2009 hän teki kolmivuotisen jatkosopimuksen Ässien kanssa.


title: Ville Uusitalo

text: Uusitalo teki kaudella 2010–2011 SM-liigan yhden kauden piste-ennätyksensä tehopisteillä 7+32=39 ja voitti koko liigan puolustajien piste- ja syöttöpörssin. Uusitalo teki 26. helmikuuta 2011 kauden 29. syöttöpisteensä ja nousi Ässien seurahistorian eniten yhden kauden runkosarjassa syöttöpisteitä tehneeksi puolustajaksi ohi Pekka Rautakallion, joka teki kaudella 1978–1979 28 syöttöpistettä. Rautakallio oli Ässien päävalmentaja kun hänen ennätyksensä rikkoutui. Uusitalo voitti Ässien sisäisen tehotilaston lukemalla +20. Hänet valittiin kauden päätteeksi SM-liigan tähdistökentälliseen. Uusitalo oli kauden päätteeksi ehdolla parhaalle puolustajalle myönnettävän Pekka Rautakallio -palkinnon voittajaksi, mutta palkinnon sai JYPin Sami Vatanen. Elokuussa 2011 Uusitalo teki Ässien kanssa kevääseen 2016 kestävän jatkosopimuksen.


title: Ville Uusitalo

text: Kaudella 2011–2012 Uusitalo nousi Ässien kapteeniksi. Hän oli joukkueen tehokkain puolustaja pisteillä 6+26=32, joilla Uusitalo jakoi SM-liigan puolustajien pistepörssin neljännen sijan. Hän voitti Ässien sisäisen tehotilaston lukemalla +23. Uusitalo valittiin syyskuussa 2011 SM-liigan kuukauden pelaajaksi. Hän oli kauden päätteeksi taas ehdolla parhaalle puolustajalle annettavan Pekka Rautakallio -palkinnon voittajaksi, mutta palkinnon sai taas JYPin Sami Vatanen. Kaudella 2012–2013 Uusitalo voitti Ässien sisäisen tehotilaston lukemalla +20. Hän johdatti joukkueen kauden päätteeksi Suomenmestaruuteen.


title: Ville Uusitalo

text: Uusitalon Ässien kapteenina korvasi hänen viimeisellä joukkueessa viettämällään kaudella 2015–2016 Juha Kiilholma. Uusitalo nimettiin kuitenkin Ässien kapteeniksi runkosarjan ja joukkuen kauden viimeiseksi jääneeseen otteluun 10. maaliskuuta 2016 Turun Palloseuraa vastaan. Vastaavasti Ässien varakapteeniksi otteluun nimettiin Uusitalon pitkäaikainen puolustajapari Tapio Sammalkangas. Joukkueen valmennusjohto antoi kaksikon tehdä kunniakierroksen Isomäen jäähallin ympäri Ässien otettua aikalisän ajassa 53.21. Kauden jälkeen Uusitalo harjoitteli vielä omatoimisesti ja odotti hyvää sopimustarjousta Suomesta, mutta lopulta lokakuun 2016 vaihteessa hän ilmoitti omalla Instagram-tilillään lopettaneensa pelaajauransa.


title: Ville Uusitalo

text: Uusitalo pelasi Suomen A-maajoukkueessa yhteensä 11 ottelua tehopistein 1+1=2. Hän teki A-maajoukkuedebyyttinsä 11. marraskuuta 2010 Karjala-turnauksen avausottelussa Hartwall Areenalla Venäjää vastaan. Uusitalo teki ensimmäisen A-maajoukkuemaalinsa 18. joulukuuta 2011 Channel One Cupissa Moskovassa Ruotsia vastaan.


title: Ville Uusitalo

text: Uusitalo edusti myös kolmen ottelun verran Suomen Mestis-pelaajista koottua B-maajoukkuetta Ranskan Mont Blanc -turnauksessa joulukuussa 2005. Suomi voitti turnauksen.


title: Ville Uusitalo

text: Uusitalo pelasi myös Rullakiekon SM-liigaa Kirkkonummen Thunderissa, jossa hän voitti Suomenmestaruuden vuonna 2006.


title: Ville Uusitalo

text: Uusitalo asuu perheineen Espoossa.


title: Ron Weiner

text: Ron Weiner on yhdysvaltalainen kaksi kertaa Writers Guild of America -palkinnolla ja kerran Anniella palkittu käsikirjoittaja ja tuottaja, joka tunnetaan parhaiten televisiosarjoista Futurama ja 30 Rock.


title: Paul Rudish

text: Paul Rudish (s. 1968) on yhdysvaltalainen animaattori, kaksi kertaa Emmy-palkittu käsikirjoittaja ja animaatio-ohjaaja. Hänet tunnetaan kenties parhaiten työstään Dexterin laboratorion, Samurai Jackin ja in parissa, joissa Rudish työskenteli muun muassa Genndy Tartakovsky kanssa.


title: Simone Peirone

text: Simone Peirone (o.s. Ruas, s. 10. kesäkuuta 1919) on entinen ranskalainen yleisurheilija, jonka päälaji oli korkeushyppy.


title: Simone Peirone

text: Peirone sijoittui Lontoon 1948 olympialaisten korkeushypyssä yhdeksänneksi tuloksella 150 cm. Brysselin EM-kilpailuissa 1950 hän sijoittui seitsemänneksi tuloksella 150 cm ja Bernin EM-kilpailuissa 1954 sijalle 12 tuloksella 155 cm. Hän voitti Ranskan mestaruuden korkeushypyssä vuosina 1951–1952 sekä 1954–1956.


title: Luettelo Digimon Adventuren jaksoista

text: Tämä on luettelo japanilaisen animesarjan "Digimon Adventure" jaksoista. Luettelossa näkyvät myös jaksojen englanninkieliset nimet.


title: Luettelo Digimon Adventuren jaksoista

text: 26 ensimmäistä jaksoa on dubannut dubbausyhtiö Agapio Racing Team, jonka dubbaustyyli sai niin paljon huonoa palautetta, että siitä eteenpäin jaksot dubbasi Tuotantotalo Werne. Tämän takia jaksojen nimet on muutettu jälkimmäisten dubbausten kannalta järkevimpiin muotoihin.


title: Luettelo Digimon Adventuren jaksoista

text: Agapion jälkiäänittämät jaksot esitettiin Nelosella 10. tammikuuta–26. syyskuuta 2001 (jaksojen 20 ja 21 välillä oli kesätauko), Wernen dubbaamista jaksoista 27–41 esitettiin 31. lokakuuta 2001–13. helmikuuta 2002 ja 42–54 1. kesäkuuta 2002–17. elokuuta 2002. Jaksojen ensiesitykset olivat jaksoon 41 asti keskiviikkoisin ja ne uusittiin seuraavana lauantaina. Lokakuussa 2001 uusittiin muutama jakso ennen kuin Wernen jälkiäänittämät jaksot pääsivät alkamaan kuun lopussa. Kesällä 2002 uudet jaksot esitettiin lauantaisin. Wernen dubbaama toinen puolisko nähtiin uusintana helmikuusta syyskuuhun 2003.


title: Luettelo Digimon Adventuren jaksoista

text: Ennen sarjan julkaisua Japanissa esitettiin "Digimon Adventure" -lyhytelokuva, jonka tapahtumat sijoittuvat neljä vuotta ennen sarjan tapahtumia. Elokuva on tiivistetty kahden seuraavan lyhytelokuvan ohella Japanin ulkopuolella "Digimon-elokuvaksi".


title: Välikorvaontelo

text: Välikorvaontelo (lat. "cavitas tympani") on tärykalvon ("membrana tympani") sisäpuolella sijaitseva ilman täyttämä välikorvan osa. Välikorvaontelossa sijaitsevat kuuloluut ("ossicula auditus"), kuuloluihin kiinnittyvät lihakset, täryjouhi ("corda tympani") sekä pyöreä ikkuna ("fenestra rotundum") ja soikea ikkuna ("fenestra ovale"). Välikorvaontelon etuosasta lähtee sen ilmanpainetta tasaava korvatorvi ("tuba auditiva") nenänieluun.


title: Välikorvaontelo

text: Välikorvaontelo sijaitsee ohimoluussa ja sen mediaalipuolella sijaitsee sisäkorva ("auris interna"), lateraalipuolella tärykalvo ja korvakäytävä ("meatus acusticus externus"), yläpuolella keskimmäisen kallokuopan pohja ("fossa cranialis medius"), etupuolella sisempi kaulavaltimo ("arteria carotis internus"), alapuolella sisempi kaulalaskimo ("vena jugularis internus") ja takapuolella ohimoluun onteloita ("cellulae mastoideae").


title: Jason Butler Rote

text: Jason Butler Rote on yhdysvaltalainen Annie-palkittu ja kolme Emmy-ehdokkuutta saanut käsikirjoittaja, joka tunnetaan parhaiten piirrossarjasta Dexterin laboratorio.


title: Geneviève Laureau

text: Geneviève Bureau (o.s. Laureau, s. 25. tammikuuta 1941 Orléans, Loiret, Ranska) on entinen ranskalainen yleisurheilija, jonka päälaji oli korkeushyppy.


title: Geneviève Laureau

text: Geneviève Laureau sijoittui Budapestin EM-kilpailuissa 1966 korkeushypyssä 12:nneksi tuloksella 160 cm. Hän voitti Ranskan mestaruuden vuosina 1963, 1965 ja 1966. Hän paransi vuonna 1963 kahdesti korkeushypyn Ranskan ennätystä, ensin tulokseen 169 cm ja myöhemmin tulokseen 172 cm. Viimeksi mainittu säilyi Ranskan ennätyksenä kesäkuuhun 1968, jolloin Ghislaine Barnay paransi paransi sitä kahdella senttimetrillä.


title: Arnold Toynbee

text: Arnold Toynbee (23.8.1852 - 9.3.1883) oli brittiläinen taloushistoroitsija, joka tunnetaan pääteoksestaan "Lectures on The Industrial Revolution in England" (1884). Tämä kirja toi käsitteen "teollinen vallankumous" yleiseen tietoisuuteen.. Arnold J. Toynbee on hänen veljenpoikansa.


title: Arnold Toynbee

text: Toynbee tuo kirjassaan esille seuraavia ajatuksia:


title: Arnold Toynbee

text: Useat myöhemmätkin tutkimukset ovat tarkastelleet teollista vallankumous seuraavista, jo Toynbeeltä löytyvistä näkökulmista:


title: Ulosottomiehet

text: Ulosottomiehet () on vuonna 1929 ensi-iltansa saanut yhdysvaltalainen Ohukaisen ja Paksukaisen tähdittämä lyhyt mykkäkomediaelokuva, jonka on ohjannut Lewis R. Foster.


title: Ulosottomiehet

text: Leo McCarey ja H. M. Walker laativat käsikirjoituksen. "Ulosottomiehet" on mustavalkoinen ja pituudeltaan 20 minuuttia. Elokuva kuvattiin viikossa helmikuussa 1929. "Ulosottomiehet" sai ensi-iltansa kotimaassaan 19. lokakuuta vuonna 1929. Metro-Goldwyn-Mayer ja Hal Roach Studios -yhtiöt tuottivat elokuvan.


title: Petre Ispirescu

text: Petre Ispirescu (tammikuu 1830 Bukarest – 27. marraskuuta 1887) oli romanialainen toimittaja, folkloristi (Romanian folkloren kerääjä), kertoja, kirjailija ja typografi.


title: Petre Ispirescu

text:
Bukarestissa vuonna 1830 köyhään perheeseen syntynyt Petre Ispirescu kävi lyhyesti koulussa ja pääsi jo nuorena oppipojaksi erääseen kirjapainoon. Sen jälkeen hänestä tuli kirjapainon johtaja ja kirjapainon omistaja, mutta tästä huolimatta hän eli vaatimatonta elämää lukuisan perheensä takia. Ispirescu oli keskinkertainen omissa teoksissaan, mutta hän osoitti olevansa lahjakas perinnetieteilijä ja kertoja (Hänestä ei kuitenkaan tullut Creangan vertaista kertojaa). Kirja, joka ilahdutti monien sukupolvien lapsia, mukaan lukien nykyisiä lapsia, on "Legendele si basmele românilor" ("Romanialaisten legendat ja tarinat"). Se ilmestyi vuonna 1882 kuuluisan romanialaisen kirjailijan Vasile Alecsandrin innostuneella esipuheella varustettuna. Siihen oli koottu noin 80 satua.
Ispirescun tunnetuimmat kootut sadut ovat:
Omat teokset:
Kronologia:


title: Petre Ispirescu

text: 1830, tammikuu: Petre Ispirescu syntyi Bukarestin Pescăria Veche - Vanha Kalakauppa kaupungin laitapuolella. Hänen isällänsä, Gheorghella, oli parturiliike. Transilvanialaisperäisen äitinsä sanotaan olleen mahtava sadunkertoja. Lapsena Petre kuuli vanhemmiltaan ja heidän oppipojiltaan tai asiakkailtaan paljon kansanperinnettä ja erityisesti tarinoita. ”En ole edes käynyt neljää luokaa kansakoulua”, myönsi joskus Ispirescu. Petre oppi kuitenkin lukemaan naapuristossa olleen Udricanin kirkon pappi Nicolain avulla.


title: Petre Ispirescu

text: 1840 Petre Ispirescu jatkaa opiskelua Oltenin kirkon kanttorin Lupescun kanssa.


title: Petre Ispirescu

text: 1842 Poika oppi psalmeja Domniţa Balasan kirkon musiikinopettajan George Voiculescun kanssa. Pian muun viiden opiskelijan kanssa, Petre laulaa sunnuntaisin messussa. Näin hän ansaitsee 10 leita joka kuussa kahden vuoden ajan. Varattomuuden takia Petren täytyi ansaita elantonsa jo 12-vuotiaana.


title: Petre Ispirescu

text: 1844 Koska hän ei onnistunut jatkamaan koulunkäyntiä, mutta hän halusi opiskella edelleen, Petre aloitti harjoittelijana kirjapainossa. Hän toivoi, että siellä missä kirjat painetaan, olisi mahdollista opiskella myös. Kirjapainon omistaja oli Z. Carcalechi. Vuodesta 1843 alkaen siellä ilmestyi Vestitorul Românesc – Romanialainen viestintuoja – lehti. Ispirescu työskenteli noin 14 tuntia päivässä.


title: Petre Ispirescu

text: 1848 Petre hankki itselleen pätevyyden typografina. Hänestä tuli vakava ja solidaarinen mies. Kirjapainon omistaja nosti Ispirescun palkkaa ja lisäsi hänen vastuutaan. Sunnuntaisin hänet kutsuttiin viettämään aikaa Z. Carcalechin perheen kanssa, luultavasti sen takia, että omistaja halusi hänen tyttärensä menevän naimisiin Petren kanssa.


title: Petre Ispirescu

text:
1849 Yrittäessään piristää äitiänsä, josta oli juuri tullut leski, Petre oppi soittamaan kitaraa. Hänen ensimmäiset säkeensä syntyivät hänen taiteellisesta lahjakkuudestaan. Siitä huolimatta Petre kärsi koko elämänsä koulutuksen puutteen takia: molemmissa, muistelmateoksessaan ja runoudessaan, Ispirescun
yritelmät ovat aika keskinkertaisia.


title: Petre Ispirescu

text: 1853 Ispirescu opiskeli ranskaa vanhan eläkkeellä olevan lääkärikaverin kanssa iltaisin työn jälkeen. Öisin hän mietiskeli. Kun hänellä oli aikaa, Ispirescu kirjoitti kaikenlaisille papereille ja luki paljon.


title: Petre Ispirescu

text: 1854 Kirjapainon omistaja ehdotti Ispiresculle, että tämä menisi naimisiin tällä kertaa hänen sisarentyttärensä kanssa. Petre kieltäytyi, lähti kirjapainosta ja haki työpaikan toisesta kirjapainosta, Copainien kirjapainosta. Siellä ilmestyivät Atalan, Paul ja Virginian, Swiftin, Rousseaun, Dumas’n, Hugon, Cervantesin teoksia käännöksinä. Petre vietti edelleen aikaa sunnuntaisin kotona äitinsä kanssa. Hän teki kovasti töitä lukeakseen Florianin faabelit alkuperäiskielellä.


title: Petre Ispirescu

text: 1858 Luovuttamatta tekstiä sensuurin hyväksyttäväksi, Ispirescu kustansi Corespondenta secreta a principelui Vogoride – Ruhtinaas Vogoriden salaisen kirjeenvaihdon, joka oli hyödyllinen teksti Romanialaisten ruhtinaskuntien yhdistymisen kannattajille. Poliisi pidätti kaikki, joilla oli jotakin tekemistä asian kanssa. Ispirescu vietti kolme viikkoa vankilassa, menetti työnsä ja jäi työttömäksi kolmeksi viikoksi. Vasta vuoden lopussa Vasile Boerescu, osallinen Romanialaisten Ruhtinaskuntien yhdistymiseen ja tuleva ulkoasiainministeri, tarjosi hänelle modernin kirjapainon johdon. Siellä oli Bukarestin ensimmäinen mekaaninen kirjapainokone ja siellä ilmestyi Nationalul – Kansalainen – lehti.


title: Petre Ispirescu

text: 1859 Romanialaisten Ruhtinaskuntien yhdistyminen, kun Moldovan ruhtinas Alexandru Ioan Cuza valittiin myös Valakian ruhtinaaksi. Ispirescu seurasi tapahtumia innostuneena.


title: Petre Ispirescu

text: 1860 Ispirescusta tuli Boerescun tasavertainen liikekumppani kirjapainossa: Boeresculla oli rahaa ja Ispirescun vastuulla kirjapaino. Työläiset ja asiakkaat kunnioittivat häntä suuresti. Se oli parasta aikaa Ispirescun elämässä ja hänen äitinsä oli myös onnellinen.


title: Petre Ispirescu

text: 1861 Ispirescu ajatteli mennä naimisiin. Hän osti talon Salciilor (Pajujen) – kadulta (nykyään se on Bukarestin keskustassa). Hänen toimintansa typografina toi hänet yhteyteen kirjailijoiden ja ajan tärkeimpien ihmisten kanssa. (Kirjailijat: Ion Ionescu de la Brad, Nicolae Filimon. Poliitikot: Ion Ghica, Dimitrie Bolintineanu).


title: Petre Ispirescu

text: 1862 Hänen taiteellinen lahjakkuutensa tuli nyt esille tarinoissaan, koska kansan kieli oli läheinen hänelle ja hän hallitsi sitä upeasti, koska hän oli hyvä kertoja. Hän julkaisi ensimmäiset kuusi satua Romanialainen talonpoika – lehdessä Nicolae Filimonin neuvosta: Tinerete fara batranete si viata fara de moarte (Nuoruus ilman vanhuutta ja elämä ilman kuolemaa), Praslea cel voinic si merele de aur (Rohkea pikkuveli ja kultaiset omenat), Balaurul cu sapte capete (Seitsemänpäinen lohikäärme), Fata de imparat si pescarul (Keisarin tytär ja kalastaja), Fiul vanatorului (Metsästäjän poika) ja Sarea in bucate (Suola ruoassa). Samana vuonna hän julkaisi myös ensimmäisen satukokoelman, joka nykyään on bibliografinen harvinaisuus.


title: Petre Ispirescu

text: 1863 Vasile Boerescu, hänen liikekumppaninsa myi kirjapainon. Ispirescu jäi taas työttömäksi. C.A. Rosetti, tuleva ministeri, tarjosi hänelle erään kirjapainon johdon. Siellä ilmestyi silloin Romanul – Romanialainen – lehti, liberaalisen oppositiopuolueen lehti. Samana vuonna luotiin ensimmäinen C.A.R*. Tämä oli Romanialaisten typografien keskinäinen avustusyhdistys. Johtaja oli C.A. Rosetti ja jäsenet: Walter Scarlat, Iosif Romanov, Zisu Popa, Mihalache Galasescu ja Petre Ispirescu.


title: Petre Ispirescu

text: 1864 Hallitus lopetti Romanul (Romanialainen) -lehden. Taas Ispirescu on työtön. Kahden liikekumppaninsa kanssa – Walter Scarlat ja Frederic Göbl – Ispirescu perusti Liikekumppanien kirjapainon. Siellä painetut kirjailija Dimitrie Bolintineanun runot saivat hopeamitalin eräillä tärkeillä messuilla.


title: Petre Ispirescu

text: 1865 Ispirescu johti itse Tipograful roman (Romanialainen typografi) -lehteä. Kymmenen vuoden aikana (1862–1872) Ispirescu ei julkaissut yhtäkään tarinaa.


title: Petre Ispirescu

text: 1866 Ruhtinas Alexandru Ioan Cuza erosi virasta ja Ispirescu mainitsi surullisena tästä lehdessään. Ulkoministeri Ion Ghican kutsuilla, Ispirescu suostui valvomaan ja johtamaan Valtion kirjapainoa. Hän erosi kuitenkin kahden vuoden kuluttua.


title: Petre Ispirescu

text: 1868 Toisten kolmen liikekumppaninsa kanssa, Ispirescu perusti romanialaisten laboratoriomiesten uuden kirjapainon. Hän työskenteli kovasti, mutta kustannuksista tuli monimutkainen asia.


title: Petre Ispirescu

text: 1872 Toinen tarina-sarja ilmestyi: Legendele sau basmele romanilor. Ghicitori si proverburi. – Romanialaisten legendat tai tarinat. Arvoituksia ja sananlaskuja, romanialaisen kirjailijan B.P. Hasdeun esipuheella. Ispirescun rahatilanne parantui. Häntä rohkaistiin kirjoittamaan edelleen ja häntä arvostettiin teoksiensa takia, koska hän tunsi niin hyvin romanialaisen folkloren.


title: Petre Ispirescu

text: 1873 Hän julkaisi romanialaisten laboratoriomiesten uudessa kirjapainossa "Snoave sau povesti populare" ("Kansan anekdootteja tai kertomuksia").


title: Petre Ispirescu

text: 1874 Ispirescu julkaisi taas samassa kirjapainossa "Snoave sau povesti populare".


title: Petre Ispirescu

text: 1876 Ispravele şi viaţa lui Mihai Viteazul – "Rohkean Mihain elämä ja teokset" ilmestyi.


title: Petre Ispirescu

text: 1877 Ispirescu julkaisi artikkelin "Basme române şi basmele franceze" ("Romanialaisia tarinoita ja ranskalaisia tarinoita").


title: Petre Ispirescu

text:
1878 Koska jäi yksin kirjapainoon (ilman liikekumppaneitansa), Ispirescu muutti kirjapainon nimen Romanialainen Akatemian kirjapainoksi.
Moses Gaster julkaisi Magasin fur die Literatur des Auslandes -lehdessä kunnioittavan artikkelin Ispirescusta.


title: Petre Ispirescu

text: 1879 Ispirescu kustansi Din poveştele unchiaşului sfătos. Basme paganesti - Puheliaan ukon kertomuksista. Pakanallisia tarinoita Alexandru Odobescun neuvosta ja hänen esipuheellaan. Tarinoihin kuuluivat maailman myyttien käsittelyt / jalostukset ja kappaleita kreikkalaisesta mytologiasta kerrottuna lapsille kansanomaisilla kielillä.


title: Petre Ispirescu

text: 1880 Moses Gaster julkaisi taas artikkelin Ispirescusta x-lehdessä. Öisin Ispirescu kopioi tekstejä J. Urban Jarnikille, joka suunnitteli kokoavansa Wienissä krestomatian, harvinaisista ja vanjoista teksteistä tehdyn kokoelman. Ispirescu työskenteli kovasti. Hän piti yhteyttä kirjailija Ioan Slavicin ja runoilija Mihai Eminescun kanssa ja systemaattisten lukemisten jälkeen hän onnistui antamaan elävyyttä romanialaisen kirjallisuuden vanhoille teksteille.


title: Petre Ispirescu

text: 1881 Ensimmäistä kertaa elämässään Ispirescu lähti Bukarestista ja meni Rosiorii-de-Veden kaupunkiin, joka sijaitsee 120 km pääkaupungista. Sinne hänen tyttärensä nimitettiin opettajaksi.


title: Petre Ispirescu

text: 1882 Ispirescu julkaisi elämänsä tärkeimmän teoksen Legendele si basmele romanilor, adunate din gura poporului de Isiprescu, culegator-tipograf – Latoja-typografi Ispirescun kansan suusta keräämät romanialaisten legendat ja tarinat. Siinä on 37 kauneimmista romanialaisista tarinoista kirjailija Vasile Alecsandrin esipuheella varastettuna. Kunnioitettavia artikkeleita ilmestyi Historian, arkeologian ja filologian lehdessä (Revista de istorie, arheologie si filologie), Transilvanian lehdessä (Gazeta de Transilvania), Romanialainen lennätin – lehdessä (Telegraful roman), Vapaa Romania – lehdessä (Romania libera), Perhe – lehdessä (Familia). Romanialainen akatemia ei antanut kuitenkaan palkintoa kirjalle, kuten Vasile Alecsandri antoi Ispirescun toivoa.


title: Petre Ispirescu

text:
1883 Kirjakauppias jostakin Romaniasta kustansi Ispirescun kirjat.
21. kesäkuuta Ispirescu kärsi ensimmäisen aivohalvauksen.


title: Petre Ispirescu

text: 1885 Ispirescu oli ensimmäinen kirjailija Romaniassa, joka halusi nosta lasten folkloren arvoa. Sen takia hän julkaisi kappaleensa Jocuri si jucarii de copii, adunate de Ispirescu, culegator-tipograf – Latoja-typografi Ispirescun kansan suusta keräämiä lasten pelejä ja leikkejä. (Sibiu, Editura Institutului tipografic – Sibiun kaupunki, Typografinen instituutin kirjapaino)


title: Petre Ispirescu

text: 1886 Din povestile unchiului sfatos – Puheliaan ukon kertomuksista, Despre pomul Craciunului – Joulun kuusesta, Povesti morale – Moraalisia tarinoita (Bucuresti, Tipografia Academiei Romane – Bukarest, Romanialainen Akatemian kirjapaino)


title: Petre Ispirescu

text: 1887 27. marraskuuta taas aivohalvaus iski Ispirescuun työpöydän ääressä ja vei hänet pimeyteen. Enemmistö lehdistä julkaisi muistokirjoituksia.


title: Ghislaine Barnay

text: Ghislaine Bambuck (o.s. Barnay, s. 8. lokakuuta 1945 Fort-de-France, Martinique) on entinen ranskalainen yleisurheilija, jonka päälaji oli korkeushyppy.


title: Ghislaine Barnay

text: Ghislaine Barnay sijoittui Méxicon 1968 olympialaisten korkeushypyssä yhdeksänneksi tuloksella 171 cm; karsinnassa hän ylitti 174 cm. Ateenan EM-kilpailuissa 1969 hän sijoittui yhdeksänneksi tuloksella 174 cm. Hän voitti Ranskan mestaruuden vuosina 1967, 1968 ja 1969. Ranskan ennätystä hän paransi viidesti: kesäkuussa 1968 tulokseen 174 cm, syyskuussa 1968 tulokseen 175 cm, viikkoa myöhemmin tulokseen 176 cm sekä kesäkuussa 1969 samassa kilpailussa ensin tulokseen 177 cm ja sitten 180 cm. Viimeksi mainittu tulos pysyi Ranskan ennätyksenä lähes neljä vuotta.


title: Rick Pagnutti

text: Rick Pagnutti (s. 14. marraskuuta 1946 Sudbury, Ontario) on entinen jääkiekkoilija, pelipaikaltaan puolustaja. Los Angeles Kings varasi Pagnuttin ensimmäisenä valintana vuonna 1967, mutta hän ei pelannut koskaan NHL:ssä. Kymmenen kautta kestäneen uransa aikana Pagnutti vietti kuusi kautta American Hockey Leaguessa, joista neljä kautta Rochester Americansissa ja kaksi kautta Springfield Kingsissä. Pagnutti pelasi myös WHL-, CHL-, IHL- ja NAHL-liigaa. Hänet valittiin IHL:n parhaaksi puolustajaksi 1972.


title: .ca

text: .ca on Kanadan Internet-maakoodi verkkotunnuksia varten. Tunnusta hallinnoi Canadian Internet Registration Authority.


title: Manuel Osborne-Paradis

text: Manuel Osborne-Paradis (s. 8. helmikuuta 1984 North Vancouver, Brittiläinen Kolumbia, Kanada) on kanadalainen alppihiihtäjä, joka laskee lähinnä syöksylaskua ja supersuurpujottelua.


title: Manuel Osborne-Paradis

text: Osborne-Paradis saavutti hopeaa junioreiden MM-kilpailujen supersuurpujottelussa Mariborissa 2004. Torinon olympialaisissa 2006 hän oli syöksylaskussa kolmastoista ja Åren MM-kilpailuissa 2007 samassa lajissa yhdeksäs. Hän saavutti Sankt Moritzin MM-kilpailuissa 2017 pronssia supersuurpujottelussa. Pyeongchangin olympialaisissa 2018 hän oli syöksylaskussa neljästoista.


title: Manuel Osborne-Paradis

text: Osborne-Paradis sijoittui maailmancupin osakilpailussa ensimmäisen kerran kolmen parhaan joukkoon oltuaan toinen Lake Louisen syöksykilpailussa marraskuussa 2006. Hän sijoittui samassa lajissa lisäksi kolmanneksi Val d'Isere'ssä tammikuussa 2007, Wengenissä tammikuussa 2008 ja Val Gardenassa joulukuussa 2008. Hän sijoittui kuudenneksi syöksycupin kokonaispisteissä kaudella 2007–2008.


title: Manuel Osborne-Paradis

text: Osborne-Paradis saavutti ensimmäisen voittonsa maailmancupissa Kvitfjellin syöksykilpailussa 6. maaliskuuta 2009. Seuraavana päivänä oli kolmas Kvitfjellin toisessa syöksykilpailussa. Syöksycupin kokonaispisteissä hän oli kaudella 2008–2009 viides.


title: Manuel Osborne-Paradis

text: Osborne-Paradis voitti maailmancupkaudella 2009–2010 Lake Louisen supersuurpujottelun sekä Val Gardenan syöksylaskun ja oli toinen Wengenin syöksylaskussa. Syöksylaskun cup-pisteissä hän oli neljäs.


title: Manuel Osborne-Paradis

text: Maailmancupkaudella 2014–2015 Osborne-Paradis sijoittui toiseksi Lake Louisen ja Kvitfjellin syöksylaskuissa.


title: Johann Friedrich Böttger

text: Johann Friedrich Böttger (4. helmikuuta 1682 Schleiz – 13. maaliskuuta 1719 Dresden) oli saksilainen kemisti, joka onnistui ensimmäisenä eurooppalaisena valmistamaan valkoista posliinia. Alun perin hänen väitettiin pystyvän valmistamaan kultaa hopeakolikoista. Kun Preussin kuningas Fredrik II vaati häntä valmistamaan hänelle kultaa uudestaan (hänen väitettiin onnistuneen valmistamaan kultaa vuonna 1701), Böttger pakeni Saksiin, mutta hänet saatiin kiinni. Sotilaat eivät kuitenkaan vieneet häntä Preussiin, koska Saksin vaaliruhtinas August II Väkevä kielsi sen. August pani kuitenkin pani Böttgerin valmistamaan hänelle kultaa, missä hän ei onnistunut. Böttgerin pelasti hirsipuulta Augustin hovineuvos Ehrenfried Walther von Tschirnhaus (1651−1708), joka yritti valmistaa "valkoista kultaa" eli posliinia.


title: Johann Friedrich Böttger

text: Böttgeristä tuli hänen apulaisensa. Työt kuitenkin keskeytyivät vuosiksi 1706−1707, kun Kaarle XII:n armeija valtasi Saksin. Lopulta onnistuttiin valmistamaan kivitavaraa, joka oli yhtä kovaa kuin posliini, mutta se oli punaista eikä valkoista. Kun Tschirnhaus kuoli vuonna 1708, Böttger jatkoi työtä yksin. Lopulta onnistuttiin valmistamaan valkoista posliinia. Böttgeristä tuli pian Messenin posliinitehtaan johtaja. Böttger kuoli vuonna 1719 vain 37-vuotiaana.


title: The Circus (Take Thatin albumi)

text: The Circus on brittiläisen poikabändi Take Thatin viides studioalbumi, joka julkaistiin ensimmäisenä Saksassa 28. marraskuuta 2008. Isossa-Britanniassa se julkaistiin 1. joulukuuta. Albumin julkaisusta ilmoitettiin ensimmäisen kerran 13. lokakuuta yhtyeen jäsenen Gary Barlowin vieraillessa Chris Moylesin radio-ohjelmassa Radio 1 -kanavalla .


title: The Circus (Take Thatin albumi)

text: Albumista julkaistiin myös kirjan sisältänyt erikoispainos.


title: The Circus (Take Thatin albumi)

text: Ensimmäisten neljän päivän aikana "The Circus" myi Isossa-Britanniassa 306 000 kappaletta, mikä teki siitä vuoden nopeimmin myyneen albumin ja yhden kaikkien aikojen nopeimmin myyneistä maassa. Yhteensä ensimmäisellä viikolla albumia myytiin 432 490 kappaletta, mikä oli maan historian kolmanneksi korkein ensimmäisen viikon myyntimäärä . "The Circus" nousi myös heti Ison-Britannian albumilistan ykköseksi. 19. joulukuuta se ylitti miljoonan kappaleen myynnin ollen Oasiksen "Be Here Now" -levyn jälkeen toiseksi nopeimmin Isossa-Britanniassa miljoona kappaletta myynyt albumi. Toistaiseksi "The Circus" on myynyt 1 133 000 kappaletta, mikä ylittää platinarajan nelinkertaisesti. Irlannin albumilistalla "The Circus" nousi suoraan kolmanneksi ja nousi kärkipaikalle seuraavalla viikolla.Albumin ensimmäisenä singlenä julkaistiin 24. marraskuuta "Greatest Day".Albumin julkaisuun liittyen Take That lähtee "The Circus Live" -stadionkiertueelle vuonna 2009. Kiertueesta tuli Ison-Britannian kaikkien aikojen nopeimmin myynyt, kun pääsylippuja myytiin päivässä 35 miljoonan punnan edestä ja viidessä tunnissa myytiin 600 000 lippua . Aikaisemmin ennätystä piti hallussaan Michael Jacksonin "Bad World Tour" vuonna 1987 .


title: Marie-Christine Debourse

text: Marie-Christine Debourse (ent. Wartel, Denis, s. 24. syyskuuta 1951 Wambrechies, Nord, Ranska) on entinen ranskalainen yleisurheilija, jonka päälajeina olivat viisiottelu ja korkeushyppy.


title: Marie-Christine Debourse

text: Marie-Christine Debourse sijoittui Ateenan EM-kilpailuissa 1969 viisiottelussa 11:nneksi tuloksella 4 419 pistettä. Helsingin EM-kilpailuissa 1971 hän karsiutui korkeushypyssä tuloksella 171 cm. Münchenin 1972 olympialaisten viisiottelussa hän sijoittui 17:nneksi 4 239 pisteellä. Rooman EM-kilpailuissa 1974 hänen lajinaan oli korkeushyppy ja saavutuksena yhdeksäs sija tuloksella 183 cm. Montréalin 1976 olympialaisissa hän sijoittui korkeushypyssä 15:nneksi tuloksella 184 cm. Sisäratojen EM-kilpailuissa hän saavutti korkeushypyssä hopeaa Katowicessa 1975 tuloksella 183 cm; itäsaksalainen Rosemarie Witschas voitti hänet yhdeksän senttimetrin erolla. Seuraavana vuonna Münchenin EM-hallikisoissa Debourse sijoittui neljänneksi tuloksella 186 cm.


title: Marie-Christine Debourse

text: Debourse voitti korkeushypyssä Ranskan mestaruuden ulkoradoilla vuosina 1971 ja 1973–1977 sekä sisäradoilla vuosina 1975–1976. Viisiottelussa hän voitti Ranskan mestaruuden vuosina 1969, 1972–1973 ja 1975–1977. Ranskan ennätystä hän paransi korkeushypyssä kuudesti vuosina 1973–1977 sekä viisiottelussa kahdeksan kertaa vuosina 1969–1977. Kesäkuussa 1977 tekemänsä viisiotteluennätyksen 4 228 pistettä hän menetti seuraavana vuonna Florence Picaut'lle ja samalla kertaa tekemänsä korkeushyppyennätyksen 188 cm kesäkuussa 1982 Charles-Line Scaronille.


title: The Circus

text: The Circus voi tarkoittaa seuraavia:


title: Marcel Hirscher

text:
Marcel Hirscher (s. 2. maaliskuuta 1989 Annaberg-Lungötz, Salzburg, Itävalta) on itävaltalainen alppihiihtäjä, joka on menestynyt pääasiassa tekniikkalajeissa, eli pujottelussa ja suurpujottelussa. Hän on seitsenkertainen maailmancupin kokonaiskilpailun voittaja, viisinkertainen pujottelu- ja suurpujottelucupin voittaja, kaksinkertainen pujottelun ja joukkuekilpailun maailmanmestari, suurpujottelun ja alppiyhdistetyn olympiavoittaja ja maailmanmestari sekä pujottelun olympiamitalisti.
Hirscher voitti junioreiden MM-kilpailuissa Flachaussa 2007 kultaa suurpujottelussa ja hopeaa pujottelussa. Seuraavana vuonna hän voitti Formigalissa junioreiden maailmanmestaruuden sekä pujottelussa että suurpujottelussa. Ensimmäisissä aikuisten arvokisoissaan, Val d'Isèren MM-kilpailuissa 2009 hän oli suurpujottelussa neljäs. Vancouverin olympialaisissa 2010 hän sijoittui suurpujottelussa neljänneksi ja pujottelussa viidenneksi. Schladmingin MM-kilpailuissa 2013 hän voitti kultaa pujottelussa ja joukkuekilpailussa, sekä hopeaa suurpujottelussa. Sotšin olympialaisissa 2014 hän sai pujottelussa hopeaa ja sijoittui suurpujottelussa neljänneksi. Vailin / Beaver Creekin MM-kilpailuissa 2015 Hirscher saavutti alppiyhdistetyn ja joukkuekilpailun kultaa sekä suurpujottelun hopeaa. Sankt Moritzin MM-kilpailuissa 2017 hän voitti pujottelun ja suurpujottelun maailmanmestaruduen ja sai alppiyhdistetyssä hopeaa. Pyeongchangin olympialaisissa 2018 hän voitti kultaa suurpujottelussa ja alppiyhdistetyssä.


title: Marcel Hirscher

text: Hirscher saavutti ensimmäisen palkintokorokepaikkansa maailmancupissa oltuaan kolmas Kranjska Goran pujottelukilpailussa 9. maaliskuuta 2008. Ensimmäisen maailmancupvoittonsa hän sai Val d'Isere'n suurpujottelussa 13. joulukuuta 2009. Toisen voittonsa Hirscher otti 12. joulukuuta 2010 Val d'Isere'n pujottelussa. Kolmannen voittonsa hän saavutti Beaver Creekin suurpujottelussa 4. joulukuuta 2011. Hän voitti kaudella 2011–2012 maailmancupin kokonaiskilpailun ja suurpujottelucupin sekä sijoittui pujottelucupissa kolmanneksi. Kausilla 2012–2013 ja 2013–2014 hän voitti maailmancupin kokonaiskilpailun ja pujottelucupin ja sijoittui suurpujottelucupissa toiseksi. Kaudella 2014–2015 hän voitti sekä maailmancupin kokonaiskilpailun että pujottelu- ja suurpujottelucupin. Kaudella 2015–2016 hän voitti maailmancupin kokonaiskilpailun ja suurpujottelucupin sekä sijoittui pujottelucupissa toiseksi. Kaudella 2016–2017 hän voitti maailmancupin kokonaiskilpailun ennätyksellisesti kuudennen kerran peräkkäin. Lisäksi hän voitti pujottelu- ja suurpujottelucupit. Hän voitti kokonaiscupin, pujottelucupin ja suurpujottelucupin myös kaudella 2017–2018.


title: Marcel Hirscher

text: Hirscher voitti Eurooppa cupin kokonaiskilpailun ja pujottelucupin kaudella 2007–2008.


title: Harry Enfield

text: Henry "Harry" Richard Enfield (s. 30. toukokuuta 1961, Horsham, West Sussex, Englanti) on brittiläinen koomikko, näyttelijä ja käsikirjoittaja, joka on tullut tunnetuksi myös ohjaajana.


title: Harry Enfield

text: Enfield on englantilaisen radio- ja sanomalehtitoimittajan Edward Enfieldin poika. Hänellä on kaksi sisarta, Elizabeth (syntynyt 1966) ja Lucy Katherine (syntynyt 1969). Enfield on käynyt koulua ja opiskellut useissa eri paikoissa, muun muassa Yorkin yliopistossa.


title: Harry Enfield

text: Harry Enfield tuli laajempaan tietoisuuteen esiintyessään Channel 4:n Saturday Live -ohjelmassa eri hahmoina, jotka hän oli luonut näyttelijä Paul Whitehousen kanssa.


title: Harry Enfield

text: Enfield näyttelee Channel 4:n suositussa Skins-sarjassa Tony & Effy Stonemin isää Jim Stonemia. Enfield on esiintynyt sarjan ensimmäisellä, toisella sekä kolmannella tuotantokaudella. Hän on myös ohjannut muutaman toisen ja kolmannen tuotantokauden jakson. Hän on lisäksi tehnyt sketsisarjaa "Harry & Paul" Paul Whitehousen kanssa BBC:lle vuodesta 2007 alkaen.


title: Harry Enfield

text: Enfield oli usean vuoden ajan yhdessä Alison Owenin kanssa, joka on Lily Allenin äiti. Enfield ja Owen elivät yhdessä kolmen vuoden ajan ja olivat menossa naimisiin, mutta lopulta he erosivat vuonna 1995. Vuonna 1997 Enfield nai Lucy Lysterin ja heillä on yksi poika, Archie Edward Enfield (syntynyt 1997) ja kaksi nuorempaa tytärtä, Poppy Sophia (syntynyt 1999) ja Nell Florence Enfield (syntynyt 2003).


title: Snake Bite Love

text: Snake Bite Love on Motörheadin vuonna 1998 julkaistu studioalbumi.


title: .us

text: .us on Yhdysvaltain Internet-maakoodi verkkotunnuksia varten. Suurin osa maassa rekisteröidyistä verkkotunnuksista on kuitenkin ylätason verkkotunnuksia, kuten .com, .net tai .org, ja .us-tunnus onkin perinteisesti ollut ensisijaisesti osavaltioiden ja paikallisten hallintoelinten käytössä, vaikka kuka tahansa on voinut hakea sitä. Yhdysvaltojen hallitus käyttää verkkotunnusta .gov ja armeija .mil.


title: SimCity 2000

text: SimCity 2000 (lyhyesti SC2K) on Maxisin kehittämä ja Maxisin ja Electronic Artsin alun perin 1994 Amigalle, Mac OS:lle ja MS-DOS:lle julkaisema "SimCity"-sarjan kaupunginrakennuspeli.


title: SimCity 2000

text: Peli on julkaistu myös OS/2:lle.


title: SimCity 2000

text: Pelissä rakennetaan ja ohjataan kaupunkia. Pelin alkamisvuodeksi voi valita 1900-, 1950-, 2000- tai 2050-luvun.


title: SimCity 2000

text: Vuonna 1995 "SimCity 2000" voitti "Best Military or Strategy Computer Game" () -palkinnon Origins Award -palkintogaalassa.


title: SimCity 2000

text: Pelistä julkaistiin myös "SimCity 2000: Network Edition" -niminen versio, jossa oli moninpelituki.


title: Gloria Garrido

text: Gloria Canton (o.s. Garrido, ent. Borfiga, s. 7. lokakuuta 1951 Manosque, Alpes-de-Haute-Provence, Ranska) on entinen ranskalainen yleisurheilija, jonka päälaji oli korkeushyppy.


title: Gloria Garrido

text: Gloria Garrido sijoittui Helsingin EM-kilpailuissa 1971 korkeushypyssä 21:nneksi tuloksella 170 cm. Sisäratojen EM-kilpailuissa hän sijoittui vuonna 1973 sijalle 16 tuloksella 173 cm. Sisäratojen Ranskan mestaruuden hän voitti vuonna 1974.


title: Oleanterikiitäjä

text: Oleanterikiitäjä ("Daphnis nerii") on lähinnä trooppisella ja subtrooppisella vyöhykkeellä elävä perhonen, joka kuuluu kiitäjien ("Sphingidae") heimoon. Suomessa se on äärimmäisen harvinainen harhailija.


title: Oleanterikiitäjä

text: Aikuisen oleanterikiitäjän siipiväli on 90–110 mm. Etusiivet ovat vihreän eri sävyjen kirjomat. Lisäksi vaaleina erottuvien, ohuiden ja voimakkaasti mutkittelevien poikkiviirujen välisellä alueella on nähtävissä vaaleanpunaista ja violettia väriä. Myös siiven tyvessä on vaaleanpunainen täplä. Aivan siiven kärjessä on Y-kirjaimen muotoinen vaalea kuvio. Takasiivet ovat tyvestä harmaat, ulompaa vihreät ja niissä on vaalea reunajuova. Myös perhosen ruumiissa on useita vihreän eri sävyjä. Ulkonäkönsä puolesta oleanterikiitäjää ei voi sekoittaa mihinkään toiseen Euroopassa tavattavaan kiitäjäperhoseen.


title: Oleanterikiitäjä

text: Toukka on vihreä tai ruskea, sen kyljissä on vaalea pitkittäisjuova, valkoisia pisteitä ja niskassa kaksi sinistä silmätäplää. Peräpäässä on kiitäjille tyypilliseen tapaan sarvi, joka lajilla on kuitenkin vain lyhyt ja väriltään keltainen. Ennen koteloitumista toukka muuttuu punertavaksi. Täysikasvuinen toukka on 105–125 mm pitkä.


title: Oleanterikiitäjä

text: Laji on levinneisyydeltään afrikkalainen eikä sillä ole vakituista kantaa Välimeren pohjoispuolella. Afrikan mantereen lisäksi sitä tavataan Etelä- ja Keski-Aasiassa Filippiineille saakka. Oleanterikiitäjiä kuitenkin vaeltaa vuosittain Afrikasta Eurooppaan. Se on vaeltaessaan Etelä- ja Keski-Euroopassa melko yleinen ja useita kertoja sitä on tavattu Suomessa asti. Lajilla tavataan kahdesta neljään, joskus jopa viiteen sukupolvea vuodessa ja se lentää toukokuusta syyskuuhun. Suomesta perhosyksilöitä on tavattu pääasiassa loppukesällä, toukkia ei koskaan.


title: Oleanterikiitäjä

text: Kuivien joenuomien ja keitaiden laji. Oleanterikiitäjää tavataan paikoilla, joilla kasvaa jonkin verran oleanteripensaita, mutta runsaat kasvustot eivät näytä perhosta kiinnostavan. Perhonen lepää päivisin oksistojen kätköissä. Perhonen lentää enimmäkseen ilta- ja aamuhämärässä ja vierailee ahkerasti kukilla. Häirittynä se voi lentää myös päivällä. Ei lennä valolle. Vaeltaneita yksilöitä ja niiden toukkia tavataan puistoissa ja puutarhoissa.


title: Oleanterikiitäjä

text: Parittelu kestää muutamia tunteja, mutta pari pysyy yleensä yhteen kiinnittyneenä seuraavaan iltaan saakka. Naaras munii 250–300 munaa, jotka se munii ravintokasvin nuoriin versoihin. Nuoret toukat eivät piilottele, mutta vanhemmat toukat viettävät päivät pensaan tyvellä tai karikkeessa. Toukan kasvu riippuu paljon lämpötilasta ja toukka on täysikasvuinen reilussa kahdessa viikossa lämpötilan pysyessä 28 °C tuntumassa ja noin kuukaudessa 25 °C:n lämpötilassa. Toukka koteloituu kellertävän kotelokopan sisään maanpinnalle, karikkeen joukkoon. Kotelo on talvehtiva vaihe, joskaan perhosen elinalueella ei varsinaista talvea ole eikä se selviä edes eteläisen Euroopan talvista kuin poikkeuksellisen suotuisina vuosina.


title: Oleanterikiitäjä

text: Toukka käyttää ravinnokseen pääasiassa oleanteria ("Nerium oleander"), mutta myös talvioita ("Vinca").


title: .eu

text: .eu on Euroopan unionin Internet-maakoodi verkkotunnuksia varten. Tunnus tuli Euroopan talousalueen (EU:n jäsevaltiot, Islanti, Liechtenstein ja Norja) jäsenvaltioiden järjestöiden ja kansalaisten saataville 7. joulukuuta 2005, ja sitä hallinnoi EURid, joka koostuu Belgian, Ruotsin, Italian ja Tšekin kansallisten maatunnusten hallinnointijärjestöistä.


title: Odette Ducas

text: Odette Ducas (o.s. Delcellier, s. 4. marraskuuta 1940 Chevrainvilliers, Seine-et-Marne, Ranska) on entinen ranskalainen yleisurheilija, jonka päälajeina olivat pituushyppy ja viisiottelu.


title: Odette Ducas

text: Odette Ducas sijoittui Helsingin EM-kilpailuissa 1971 viisiottelussa kuudenneksi tuloksella 4 926 pistettä. Hänen tuloksensa ottelun osalajeissa olivat 14,5 s 100 metrin aitajuoksussa, 12,53 m kuulantyönnössä, 166 cm korkeushypyssä, 650 cm pituushypyssä sekä 24,8 s 200 metrin juoksussa. Hän osallistui myös 4 × 100 metrin viestijuoksuun, jossa Ranskan joukkue sijoittui seitsemänneksi ajalla 45,5 s. Münchenin 1972 olympialaisissa hän sijoittui viisiottelussa 22:nneksi pistein 4 101 sekä karsiutui pituushypyssä tuloksella 616 cm. Sisäratojen EM-kilpailuissa 1969 Belgradissa Ducas voitti kultaa 4×1 kierroksen viestijuoksussa.


title: Odette Ducas

text: Ranskan mestaruuden Ducas voitti pituushypyssä vuosina 1962 ja 1968–1973 sekä viisiottelussa vuosina 1970–1971. Ranskan ennätystä hän paransi pituushypyssä kolmesti vuosina 1968–1971 sekä viisiottelussa neljä kertaa vuosina 1970–1971. Hänen viimeisimmän pituushyppyennätyksensä 649 cm ylitti Jacqueline Curtet syyskuussa 1977. Viimeisimmän viisiotteluennätyksensä 4 925 pistettä, joka taulukkomuutoksen myötä muuttui 4 330 pisteeksi, Ducas menetti kesäkuussa 1972 Marie-Christine Debourselle.


title: Malesian jääkiekkomaajoukkue

text: Malesian jääkiekkomaajoukkue on Malesian jääkiekon edustusjoukkue kansainvälisissä jääkiekko-otteluissa. Malesia on liittynyt IIHF.n jäseneksi 28. syyskuuta 2006. Malesiaa ei ole rankattu IIHF.n rankingiin.


title: Malesian jääkiekkomaajoukkue

text: Maalivahdit


title: Malesian jääkiekkomaajoukkue

text: Puolustajat


title: Malesian jääkiekkomaajoukkue

text: Hyökkääjät


title: Malesian jääkiekkomaajoukkue

text: Päävalmentaja


title: Riigikogun vaalit 2003

text: Riigikogun, eli Viron parlamentin vaalit järjestettiin 2. maaliskuuta 2003. Viiden prosentin äänikynnyksen ylitti kuusi puoluetta. Vaalien tulos oli yllätys, koska vain kaksi vuotta aiemmin perustettu Res Publica nousi maan suurimmaksi puolueeksi Edgar Savisaaren johtaman Keskustapuolueen rinnalle. Itse puheenjohtaja Savisaar oli kuitenkin maan äänikuningas. Oikeistolaisen Res Publican menestystä oli osattu odottaa, mutta sen kannatuksen ei uskottu yltävän niin suureksi. Sen sijaan Keskustapuolueen odotettiin saavan pari lisäpaikkaa, mutta se onnistuikin vain pitämään paikkamääränsä samana kuin edeltävissä vuoden 1999 vaaleissa. Kyseessä oli ensimmäinen kerta, kun kaksi puoluetta sai saman paikkamäärän riigikogussa.


title: Riigikogun vaalit 2003

text: Vuoden 1999 riigikogun vaalien jälkeen Virossa oli ollut kaksi hallitusta, joista viimeisin Siim Kallasin hallitus oli toiminut reilun vuoden sen jälkeen, kun Isänmaaliiton Mart Laarin hallitus kaatui skandaaliin. Lisäksi maan politiikkaa olivat ravistelleet useat skandaalit viimeisen parin vuoden aikana ennen vaaleja. Res Publican yksi vahvimmista aseista olivat Savisaaren Keskustapuoluetta kohtaan kohdistuneet syytteet, joihin liittyi lahjonta ja korruptio. Keskustapuolue kuitenkin saavutti menestystä omalla populistisella retoriikallaan onnistuen saamaan vahvan torjuntavoiton.


title: Riigikogun vaalit 2003

text: Ennen vaaleja Res Publica asettui selvästi Keskustapuolueen vastustajaksi iskulauseenaan "Vali kord!" ("Valitse järjestys!") ja onnistui vakuuttamaan äänestäjät populistisella retoriikallaan olevansa vankka vaihtoehto Keskustapuolueelle. Sillä oli vahva nuoriin vapaaehtoisiin perustunut aktiivinen kampanja, jossa vaalit tuotiin poikkeuksellisesti kadunkulkijoiden keskuuteen. Puolue lupaili puheenjohtaja Juhan Partsin laittavan maan järjestykseen ja kuntoon sekä tuovan mukanaan uuden aallon Viron jähmettyneeseen politiikkaan. Res Publica tarjosi uutta nopeaa muutosta ja ennen kaikkea vakautta. Maahan oli saatava vahva hallitusvalta, järjestystä, vakautta ja turvallisuutta. Oikeuslaitoksesta oli tehtävä vahvempi ja korruptio oli kitkettävä.


title: Riigikogun vaalit 2003

text: Maan suurimmaksi puolueeksi äänimäärällä noussut Keskustapuolue sysättiin pois tieltä hallitusneuvotteluissa ja maahan tuli porvarihallitus, jonka muodostivat Res Publica, Viron reformipuolue ja Viron kansanliitto. Hallitus kuitenkin kaatui jo kahden vuoden päästä maaliskuussa 2005 koko alkuvuoden kestäneen kriisin jälkeen Res Publican menetettyä lopulta Reformipuolueen luottamuksen. Res Publica jäi itsenäisenä puolueena lopulta lyhyeksi ilmiöksi, kuten monet muutkin puolueet Viron politiikassa. Res Publica yhdistyi oikeistolaisen Isänmaaliiton kanssa Isänmaan ja Res Publican liitoksi (IRL) kesäkuussa 2006. Vuoden 2007 vaalien tuloksen myötä Res Publicasta ei ollut jäljellä paljonkaan muuta kuin maininta IRL:n nimessä.


title: Riigikogun vaalit 2003

text: Tulokset verrattuina vuoden vuoden 1999 riigikogun vaaleihin


title: Riigikogun vaalit 2003

text: PuoluelyhenteetVirossa on käytössä sekavalintamenettely vaaleissa. Ehdokas voidaan valita henkilömandaatin ("isikumandaat"), vaalipiirimandaatin ("ringkonnamandaat") tai kompensaatiomandaatin ("kompensatsioonimandaat") kautta. Heti ensiksi ääntenlaskun alettua katsotaan onko kukaan saanut henkilömandaattiin oikeuttavaa äänimäärää. Tämä mandaatti määritellään suhdeluvun ("kvoot") kautta. Suhdeluku eli kvoot saadaan aikaiseksi jakamalla vaalipiirissa annetut äänet vaalipiirin mandaattipaikkojen määrällä. Tästä saadun luvun pitää olla vähintään 1,001, jotta tulee valituksi henkilömandaatilla. Käytännössä tämä tarkoittaa sitä, että henkilömandaatin saaneet ehdokkaat ovat vaalipiiriensä menestyneimpiä eli ääniharavia.


title: Riigikogun vaalit 2003

text: Riigikogun vuoden 2003 vaaleissa 101 paikkaiseen parlamenttiin ehdokkaina oli 954 henkilöä, joista 16 oli sitoutumattomia puolueisiin kuulumattomia ehdokkaita.


title: Riigikogun vaalit 2003

text: Toomas Alatalu | Küllo Arjakas | Jüri Šehovtsov | Enn Eesmaa | Mati Jostov | Arnold Kimber | Peeter Kreitzberg | Heimar Lenk | Robert Lepikson | Värner Lootsmann | Jaanus Marrandi | Sven Mikser | Harri Õunapuu | Siiri Oviir | Nelli Privalova | Kaarel Pürg | Mailis Rand (Mailis Reps) | Vilja Savisaar | Edgar Savisaar – isikumandaat | Evelyn Sepp | Ain Seppik | Mark Soosaar | Mihhail Stalnuhhin | Liina Tõnisson | Toivo Tootsen | Marika Tuus | Toomas Varek | Vladimir Velman


title: Slavoljub Muslin

text: Slavoljub Muslin (s. 15. kesäkuuta 1953) on serbialainen jalkapallovalmentaja ja entinen puolustaja.


title: Slavoljub Muslin

text: Muslin aloitti peliuransa OFK Belgradissa, jossa hän pelasi jo juniorivuosina. 1970-luvun alkupuolella nuori puolustaja edusti myös BASK Beogradia ja Rad Belgradia kunnes siirtyi 1974 suurseura Crvena Zvezdaan. Muslin edusti seuraa seitsemän kautta ja voitti kolme Jugoslavian mestaruutta.


title: Slavoljub Muslin

text: 1981 Muslin siirtyi Ranskaan Lille OSC:n paitaan. Hän pelasi uransa loppuvuodet Ranskassa ja pelasi Stade Brestois'ssa yli 100 liigaottelua. Hän lopetti aktiiviuransa 34-vuotiaana SM Caenissa 1987.Muslin aloitti valmennusuransa Division 2:n Stade Brestois'ssa, jonka hän luotsasi debyyttikaudellaan kakkosdivisioonan hopealle ja pääsarjatasolle. Muslin johdatti seuran Division 1:ssä hienosti sijoille 10 ja 11. Kauden 1990/91 aikana talousvaikeudet kasvoivat kuitenkin liian suuriksi ja urheilullisesta menestyksestä huolimatta brestiläisseura pudotettiin Division 3:een.


title: Slavoljub Muslin

text: 1992 Muslin siirtyi Pau FC:n päävalmentajaksi. Muslin johdatti seuran Division 3:n voittajaksi debyyttikaudellaan. Hän työskenteli seurassa kolme kautta, kunnes hän kesällä 1995 siirtyi yllättäen FC Girondins de Bordeaux'n päävalmentajaksi. Muslinin joukkue vilisi nuoria tähtiä Christophe Dugarrysta Zinedine Zidaneen ja joukkue menestyikin hyvin UEFA Cupissa. Liigamestaruus oli kuitenkin vaisua ja helmikuussa 1996 hän sai potkut eikä ollut näkemässä kun Bordeaux eteni UEFA Cupin loppuotteluun FC Bayern Müncheniä vastaan.


title: Slavoljub Muslin

text: Kesällä 1996 Muslin siirtyi RC Lensin päävalmentajaksi. Pesti pohjoisranskalaisseurassa jäi kuitenkin lyhyeksi ja Muslin sai potkut jo maaliskuussa 1997.


title: Slavoljub Muslin

text: Kesäkuussa 1997 hän palasi valmennustehtäviin siirtyen Le Mans UC:n päävalmentajaksi. Jälleen kerran pesti oli varsin lyhyt, sillä potkut tulivat jo saman vuoden lokakuussa.


title: Slavoljub Muslin

text: Valmennettuaan marokkolaisen Wydad Casablancan CAF Cupin finaaliin kaudella 1998/99 Muslin palasi syyskuussa 1999 Eurooppaan ja siirtyi entisen seuransa Crvena Zvezdan päävalmentajaksi. Kaudella 1999/00 hän luotsasi seuran tuplamestariksi ja seuraavallakin kaudella liigamestariksi. Syyskuussa 2001 hän erosi tehtävistään.


title: Slavoljub Muslin

text: Kauaa Muslinin ei tarvinnut olla sivussa valmennustehtävistä, sillä jo maaliskuussa 2002 hän siirtyi bulgarialaisen PFK Levski Sofian peräsimeen. Muslin johdatti seuran samaisella kaudella tuplamestariksi. Kaudella 2002/03 hän koki edeltäjänsä Rüdiger Abramczikin kohtalon ja sai potkut vain hiukan ennen kauden loppua huhtikuussa 2003.


title: Slavoljub Muslin

text: Kesällä 2003 Muslin palasi Crvena Zvezdaan. Pesti oli menestyksekäs ja seura juhli kauden jälkeen jälleen tuplamestaruutta. Kauden jälkeen Muslin kuitenkin ajautui riitoihin seuran puheenjohtaja Dragan Džajićin kanssa ja hän jätti tehtävänsä siirtyen ukrainalaiseen FK Metalurh Donetskiin. Menestys Metalurhissa oli hyvää, mutta jälleen välit seurajohtoon tulehtuivat ja Muslin erosi maaliskuussa 2005.


title: Slavoljub Muslin

text: Toukokuussa 2005 hän siirtyi belgialaisen KSC Lokerenin peräsimeen. Pesti jäi lyhyeksi hänen siirryttyään joulukuussa 2005 venäläisseura FK Lokomotiv Moskovan päävalmentajaksi. Muslinin alaisuudessa Lokomotiv pelasi vahvaa kautta ja taisteli pitkään mestaruudesta, kunnes loppukauden ailahtelevat otteet pudottivat seuran kärjestä. Lokakuussa 2006 Muslin sai potkut tehtävistään.


title: Slavoljub Muslin

text: Vain kuukausi Lokomotiv-potkujen jälkeen Muslin palasi KSC Lokereniin, josta hän oli Venäjälle lähtenytkin. Muslin ei pystynyt kääntämään täysin Lokerenin kelkkaa, mutta onnistui kuitenkin juuri ja juuri välttämään putoamisen. Kesällä 2007 hän saikin tehdä tilaa Georges Leekensille.


title: Slavoljub Muslin

text: Syyskuussa 2007 Muslin saapui pelastamaan FK Himkiä putoamiselta. Hän onnistui tehtävässä ja nosti seuran yhdeksänneksi. Kausi 2008 oli tuskainen ja Himki taisteli putoamista vastaan koko kauden. Lopulta hän sai lokakuussa 2008 potkut tehtävistään.


title: Slavoljub Muslin

text: Kaudeksi 2009 Muslin siirtyy valkovenäläisen FK Dynamo Minskin päävalmentajaksi. Hän sai kuitenkin potkut jo heinäkuussa.


title: Slavoljub Muslin

text: Elokuussa 2009 Muslin siirtyi kyproslaisen Anorthosis Famagustan päävalmentajaksi. Pesti päättyi kuitenkin potkuihin jo helmikuussa 2010, kun Anorthosis putosi Kyproksen cupista puolivälierissä.


title: Slavoljub Muslin

text: Tammikuussa 2011 Muslinista tuli Venäjän valioliigaan nousseen FK Krasnodarin päävalmentaja. Muslin luotsasi sarjanousijan kaudella 2011/12 sijalle yhdeksän ja seura säilytti sarjapaikkansa. Kaudella 2012/13 Krasnodar sijoittui kymmenenneksi. Kun kaudella 2013/14 joukkue ei edelleenkään onnistunut taistelemaan korkeammista sijoituksista, erosi Muslin elokuussa 2013 tehtävästään.


title: Slavoljub Muslin

text: Kesäkuun puolivälissä 2014 Muslinsta tuli FK Amkar Permin päävalmentaja. Amkarin peliesitykset jäivät Muslinin alaisuudessa heikoiksi ja Venäjän liigan putoamiskamppailuun juuttunut seura erotti hänet joulukuussa 2014.


title: Slavoljub Muslin

text: Kesäkuun alussa 2015 Muslinista tuli belgialaisen Standard Liègen päävalmentaja. Serbialaisen johdolla Standardin kausi 2015/16 alkoi kehnosti, kun joukkue putosi Eurooppa-liigan lohkovaiheesta hävittyään norjalaiselle Moldelle. Liigassa Standard voitti Muslinin alaisuudessa vain kaksi kauden viidestä ensimmäisestä ottelusta, minkä jälkeen seurajohto erotti serbialaisen elokuun lopussa.


title: Slavoljub Muslin

text: Toukokuussa 2016 Muslin aloitti työnsä Serbian jalkapallomaajoukkueen päävalmentajana. Hänen tavoitteenaan on luotsata Serbia vuoden 2018 MM-lopputurnaukseen. Muslin luotsasi Serbian voittoon , jossa se kärsi ainoan tappionsa Itävallalle lokakuussa 2017. Lohkovoiton myötä Serbia selvitti tiensä arvokisoihin kahdeksan vuoden tauon jälkeen. Hyvästä menestyksestä huolimatta Muslin sai karsintojen jälkeen lokakuun lopussa potkut tehtävistään. Maan jalkapalloliitto oli kritisoinut Muslinia karsintojen aikana hänen puolustusvoittoisesta taktiikastaan ja pelaajavalinnoista.


title: Perhesurma

text: Perhesurma on tappo tai murha, jossa henkilö surmaa oman lähiomaisensa, koko perheensä tai osan siitä. Osassa tapauksista tekijä surmaa lopuksi myös itsensä.


title: Perhesurma

text: Suomen sisäministeriön selvityksen mukaan Suomessa tehtiin vuosina 2003–2012 seitsemän perhesurmaa, joista kolme vuonna 2011. Perhesurmaksi määriteltiin tapaukset, joissa vanhempi surmasi yhden tai useamman lapsensa sekä avo- tai aviopuolison. Yhteensä perhesurmissa kuoli 19 henkilöä.


title: Perhesurma

text: Vuosina 2003–2011 perhesurmat olivat yhtä lukuuottamatta miesten tekemiä. Keskeisiä tekijöitä perhesurmien taustalla olivat taloudelliset vaikeudet, parisuhteen ongelmat sekä eroaikeet. Monet perhesurmien tekijöistä kärsivät mielenterveysongelmista kuten masennuksesta, psykoosista tai henkisestä väsymyksestä, ja puolet oli käyttänyt mielenterveyspalveluja surmaa edeltäneen vuoden aikana.


title: Perhesurma

text: Anne Kaupin tutkimuksen mukaan vuosina 1994–2007 perhesurmat olivat yli puolessa tapauksista naisten tekemiä. Perhesurman tehnyt nainen kärsi usein psykoosi- ja masennussairauksista ja näkivät lastensakin olevan liian heikkoja tai kärsiviä jäämään elämään. Joskus naisilla oli taustalla parisuhde- tai perheväkivaltaongelmia. Perheensä surmannut isä oli usein "hauras ihminen", joka oli altis persoonallisuushäiriöille ja masennukselle. Usein taustalla oli traumaattisia väkivaltakokemuksia ja alkoholismia, ja noin 70 prosentilla perhesurman tehneistä diagnosoitiin persoonallisuushäiriö.


title: T.I. vs. T.I.P.

text: T.I. vs. T.I.P. on rap -artisti T.I.:n viides studioalbumi vuodelta 2007. Ensimmäisen viikon aikana albumi ylitti kultarajan myydessään 468,000 kappaletta. Albumi on Yhdysvalloissa myynyt 1,3 miljoonaa kappaletta ja maailmanlaajuisesti 2 miljoonaa kappaletta.


title: T.I. vs. T.I.P.

text: Albumin etukannessa on itse T.I., kun takakannessa taas T.I.:n niin sanottu alter ego T.I.P.. Myös levyllä olevista kappaleista huomaa T.I.:n sekä T.I.P.:n erot, sillä T.I.P. kiroilee kappaleilla enemmän, kuin T.I..


title: Renate Müller

text: Renate Müller (26. huhtikuuta 1906 München, Baijeri, Saksa – 7. lokakuuta 1937 Berliini, Saksa) oli saksalainen näyttelijä. Hänet tunnetaan muun muassa elokuvista "Liebe im Ring", "Das Flötenkonzert von Sans-souci", "Die Privatsekretärin", "Die Blumenfrau von Lindenau", "Saison in Kairo", "Walzerkrieg", "Viktor und Viktoria", "Liebesleute", "Allotria" ja "Hänen virallinen rouvansa".


title: Renate Müller

text: Renate Müller kuoli ollessaan vain 31-vuotias pudotessaan hotellihuoneensa ikkunasta.


title: Kalevi Korsman

text: Kalevi Allan Korsman (s. 8. helmikuuta 1939 Ulvila) on suomalainen geologi.


title: Kalevi Korsman

text: Hän on ollut Geologian tutkimuskeskuksessa 1967–1993 ja oli sen osastonjohtaja 1993–1997, tutkimusprofessori vuodesta 1998. Väitöskirjan ohella hänellä on noin 55 julkaisua ja artikkelia geologian ja mineralogian alalta.


title: Kalevi Korsman

text: Tutkimustyössään Korsman erikoistui Fennoskandian geologiaan ja prekambrisiin kiviin. Hön teki paljon yhteistyötä venäläisten tutkijoiden kanssa, ja vuonna 1999 hänet kutsuttiin Venäjän Luonnontieteiden akatemian jäseneksi.


title: Kalevi Korsman

text: Korsmanin puoliso on Sirkka Inkeri Salminen.


title: Marcelino García Toral

text: Marcelino García Toral (s. 14. elokuuta 1965 Villaviciosa, Asturia, Espanja) on entinen espanjalainen jalkapalloilija ja nykyinen valmentaja. Kesästä 2017 lähtien hän toimii espanjalaisen Valencian päävalmentajana.


title: Marcelino García Toral

text: Toral pelasi yhteensä kuusi kautta Espanjan eri sarjatasoilla. Ensiesiintymisensä pääsarjassa hän teki 22. joulukuuta 1985 ottelussa Celta Vigoa vastaan. Hän edusti suurimman osan pelaajaurastaan Sporting Gijónia.


title: Marcelino García Toral

text: Vuonna 2003 Toral siirtyi valmentamaan Sportingia, jota hän valmensi kaksi kautta. Seuraavaksi Toral siirtyi Recreativoon valmentajaksi ja kauden 2005–2006 jälkeen joukkue nousi Espanjan pääsarjaan. Seuraavana kautena hän valmensi Recreativon pääsarjan kärki kymmenikköön. Kauden jälkeen hän erosi Recreativossa päävalmentajan tehtävistä, ja siirtyi Racingin peräsimeen. Toral valmensi myös Racingissa menestyksellä ja joukkue sijoittuikin kauden päättytyä pääsarjan kuudennelle sijalle, joka oikeutti pääsyn UEFA Cupiin.


title: Marcelino García Toral

text: 29. toukokuuta 2008 Toral siirtyi heikosti pelanneen Zaragozan valmentajaksi. Hän otti tavoitteekseen nostaa joukkue takaisin pääsarjaan. Hän onnistui tavoitteessaan ja Zaragoza palasi kaudeksi 2009–2010 takaisin pääsarjaan. Vauhti pääsarjassa osoittautui kuitenkin kovaksi Toralin suojateille ja lopulta fanien hylkäämä valmentaja sai potkut joulukuun puolivälissä seuran hävittyä Athletic Bilbaolle 1–2.


title: Marcelino García Toral

text: 9. helmikuuta 2011 Toral palasi valmennustehtäviin, kun hänet nimettiin heikohkosti esiintyneen Racing Santanderin päävalmentajaksi. Kauden päätteeksi hän siirtyi andalusialaisseura Sevillan päävalmentajaksi. Marcelinon johdolla 2000-luvun aikana paikkansa La Ligan kärkikahinoissa vakiinnuttanut Sevilla pelasi vaisusti läpi syyskauden. Kun uusi vuosi ei alkanut sen paremmin, sai Marcelino potkut helmikuun alkupuolella 2012 Sevillan majaillessa liigassa vasta sijalla 11.


title: Marcelino García Toral

text: Tammikuussa 2013 Marcelinosta tuli Segunda Divisiónissa pelaavan Villarrealin päävalmentaja. Marcelinon johdolla Villarreal sijoittui sarjassa kakkoseksi ja nousi näin takaisin pääsarjaan. Kaudella 2013/14 menestys liigassa oli odotuksia parempaa ja seura sijoittui kuudenneksi. Sama hyvä menestys jatkui myös 2014/15, kun Marcelino luotsasi Villarrealin toistamiseen kuudenneksi. Copa del Reyssä joukkue taisteli tiensä välieriin saakka, kunnes hävisi FC Barcelonalle yhteismaalein 6–2. Kaudella 2015/16 Villarreal jatkoi hyvää menestystään Marcelinon alaisuudessa ja sijoittui lopulta neljänneksi. Sijoitus oli seuran paras sitten kauden 2007/08 kakkossijan. Sijoituksen myötä Villarreal selvisi Mestarien liigan karsintoihin 2016/17. Seurajohto erotti Marcelinon yllättäen 10. elokuuta 2016 vain viikkoa ennen Mestarien liigan karsintojen alkua.


title: Marcelino García Toral

text: Toukokuun lopulla 2017 Marcelino allekirjoitti kaksivuotisen sopimuksen Valencian kanssa.


title: GIUK gap

text: GIUK gap ("Greenland, Iceland, United Kingdom", suomeksi GIUK-linja, -aukko tai -käytävä) on merialue Pohjois-Atlantilla Grönlannin, Islannin ja Britteinsaarten välissä. Alue on sotilaallisesti merkittävä, sillä se toimii porttina Pohjois-Atlantin ja Norjanmeren välillä.


title: GIUK gap

text: Scapa Flow, Britannian tärkein laivastotukikohta ensimmäisessä ja toisessa maailmansodassa, sijaitsi Skotlannin rannikolla Orkneysaarilla.


title: GIUK gap

text: Toisen maailmansodan aikana liittoutuneet estivät saksalaisten pinta-alusten pääsyä alueen läpi Atlantille saattueiden kimppuun. Vuosina 1940–1942 Tanskansalmi oli alueen heikko kohta, koska alueella partioivien Britannian kuninkaallisten ilmavoimien pommikoneiden toimintasäde ei riittänyt Tanskansalmeen asti. Saksalla oli laivastotukikohtia Pohjois-Saksassa ja Norjassa. Kun Saksa valloitti Ranskan, saksalaiset saivat laivastotukikohtia Ranskan rannikolla, jolloin alueen merkitys muuttui.


title: GIUK gap

text: Kylmän sodan aikana Yhdysvaltain ja Britannian strategiana oli tarvittaessa sulkea alue, jotta Neuvostoliiton Kuolan niemimaalta operoivat sukellusveneet eivät pääsisi sen läpi. Alueelle rakennettiin SOSUS-järjestelmä, jolla kuunneltiin vedenalaista toimintaa. Neuvostoliitto puolestaan suunnitteli torjuvansa Naton aluksia tällä alueella: Neuvostoliitto valvoi aluetta laivoilla, sukellusveneillä ja Tupolev Tu-95 -merivalvontakoneilla.


title: GIUK gap

text: Alue on muuttolintujen muuttoreitti.


title: Władysław Raginis

text: Władysław Raginis (27. kesäkuuta 1908 – 10. syyskuuta 1939) oli puolalainen upseeri, joka johti puolalaisia joukkoja Saksaa vastaan Wiznan taistelussa 1939.


title: Władysław Raginis

text: Raginis syntyi Väinänlinnan kaupungissa Liivinmaalla, nykyisen Latvian alueella. Käytyään lukion hän liittyi armeijaan suorittaen jalkaväen aliupseerikoulun sekä jalkaväen upseerikoulun. Valmistuttuaan 15. heinäkuuta 1930 hän palveli joukkueenjohtajana 76. jalkaväkirykmentissä Grodnossa. Siirryttyään rajavartiojoukkoihin konekiväärikomppanian päälliköksi hänet ylennettiin ensin luutnantiksi ja myöhemmin kapteeniksi.


title: Władysław Raginis

text: Toisen maailmansodan alettua Raginis yksiköineen siirrettiin Wiznan alueelle, jossa hän otti komentoonsa kaikki alueella olevat puolalaiset joukot 2. syyskuuta.


title: Władysław Raginis

text: Syyskuun 7. päivä saksalaiset hyökkäsivät Raginisin joukkoja (720 sotilasta) vastaan yli 42 000 sotilaalla, 350 panssarivaunulla, 657 tykillä ja kranaatinheittimellä sekä ilmavoimien tuella. Pitääkseen yllä taistelutahtoa, Raginis lupasi, ettei jätä asemiaan elävänä.


title: Władysław Raginis

text: 10. syyskuuta vaikeasti haavoittuneena Raginis johti bunkkeria, joka oli yksi viimeisimmistä tukikohdista, joka edelleen teki vastarintaa. Keskipäivän aikaan saksalaisjoukkojen komentaja Heinz Guderian uhkasi, että kaikki puolalaiset sotavangit ammutaan, mikäli bunkkeri ei antaudu. Raginis päätti lopettaa vastarinnan ja räjäytti itsensä käsikranaatilla.


title: Władysław Raginis

text: Hänen bunkkerinsa rauniot ovat nykypäivänä Wiznan taistelun muistomerkkinä. Paikallinen peruskoulu ja useita katuja Puolassa on nimetty hänen mukaansa.


title: Władysław Raginis

text: Toukokuun 13. 1970 kapteeni Raginisille myönnettiin postuumisti korkein puolalainen sotilaskunniamerkki, Virtuti Militari.


title: Laiton uhkaus

text: Laittomasta uhkauksesta, joka kohdistuu henkeen, käytetään myös sanaa tappouhkaus.


title: Duality

text: ”Duality” on yhdysvaltalaisen metalliyhtye Slipknotin kappale vuoden 2004 albumilta "". Kappale julkaistiin singlenä albumin julkaisun alla toukokuussa 2004.


title: Tony André Hansen

text: Tony André Hansen (s. 23. helmikuuta 1979) on norjalainen ratsastaja, joka kilpailee esteratsastuksessa.


title: Tony André Hansen

text: Hansen saavutti Pekingin olympialaisissa 2008 pronssimitalin Norjan joukkueessa esteratsastuksessa. Hänen lisäkseen joukkueeseen kuuluivat Morten Djupvik, Stein Endresen ja Geir Gulliksen. Hansen ja hänen hevosensa Camiro eivät läpäisseet kahta ensimmäistä dopingtestiä eivätkä siksi saaneet osallistua yksilökilpailuun. Fédération équestre internationale (FEI) määräsi hevosen väliaikaiseen kilpailukieltoon, kun sen jaloista oli löytynyt kiellettyä kapsaisiinia. 28. elokuuta ilmoitettiin, että myös B-näyte on positiivinen. Kuulustelut asiasta pidettiin Lausannessa Sveitsissä 6.9.2008. Fédération équestre internationalella oli sen jälkeen 28 päivää aikaa ottaa kantaa syytökseen. IEF:n kuulusteluissa Hansen väitti, että hevoseen voi joutua kapsaisiinia ilman että on käytetty dopingaineita. 22.12.2008 FEI julkaisi päätöksen, jonka mukaan Hansen on syyllistynyt dopingin käyttöön ja menettää kilpailuoikeuden 4,5 kuukaudeksi. Norjan joukkue menetti pronssimitalin, ja neljänneksi alun perin tullut Sveitsin joukkue sai pronssimitalin. Hansen valitti tuomiostaan urheilun kansainväliseen välitystuomioistuimeen CAS:ään, mutta CAS piti FEI:n päätöksen voimassa.


title: Jami Kauppi

text: Jarmo "Jami" Kauppi (s. 7. joulukuuta 1962 Helsinki) on suomalainen jääkiekkovalmentaja. Hän on suorittanut ammattivalmentajatutkinnon (AMTV 8) Vierumäellä vuonna 2000. Hän on ollut Pelicansin vastuuvalmentajana SM-liigassa kaudella 2005–06. Hän on toiminut myös Kiekko-Vantaan (2001–04), Järvenpään Haukkojen (2006) ja Joensuun Jokipoikien vastuuvalmentajana Mestiksessä. Peliurallaan vuosina 1972–1989 hänen pelipaikkansa oli maalivahti.


title: Julius Schreck

text: Julius Schreck (13. heinäkuuta 1898 München – 16. toukokuuta 1936) oli varhainen Saksan kansallissosialistisen työväenpuolueen jäsen, SS:n ensimmäinen komentaja, Adolf Hitlerin ystävä ja autonkuljettaja. Hänen korkein SS-arvonsa oli Oberführer.


title: Julius Schreck

text: Ensimmäisessä maailmansodassa ja Freikorps-joukoissa palvellut Schreck liittyi kansallissosialistiseen puolueeseen vuonna 1920. Hän oli aktiivijäsen ja teki tiiviisti yhteistyötä Hitlerin kanssa. Epäonnistuneen oluttupavallankaappauksen jälkeen Schreck joutui muiden pidätettyjen natsijohtajien lailla vankilaan.


title: Julius Schreck

text: Hitler perusti puolueen uudelleen vuonna 1925. Schreck ja Emil Maurice loivat tuolloin "Stosstrupp Adolf Hitler" -nimisen henkivartiokaartin johtajansa turvaksi. Myöhemmin samana vuonna kaarti nimettiin uudelleen ”Suojajoukoksi” ("Schutzstaffel", lyhyemmin SS) ja Schreckistä tuli tällöin SS-mies numero 5. Hitler pyynnöstä Schreckistä tuli SS:n ensimmäinen Reichsführer, vaikka hän ei koskaan käyttänyt itsestään tätä titteliä. Seuraavana vuonna SS:n johtajaksi astui Joseph Berchtold. Schreck pysyi SS:n listoilla aluksi SS-Führerin ja vuodesta 1930 SS-Standartenführerin arvoisena, vaikka käytännössä hän oli vain Hitlerin autonkuljettaja.


title: Julius Schreck

text: Vuoden 1936 keväällä Schreck sairastui aivokalvontulehdukseen. Hän kuoli lyhyen sairastamisen jälkeen 16. toukokuuta. Hänet ylennettiin postuumisti SS-Brigadeführeriksi ja 1. SS-Standarten ”Münchenin” kunniakomentajaksi.


title: Ketjureaktio (visailuohjelma)

text: Ketjureaktio oli MTV3-kanavalla kesällä 2002 esitetty suomalainen visailuohjelma, jossa kilpailijoiden piti selittää toisilleen sanoja voittaakseen palkintoja. Joka jaksossa kilpaili vastakkain kaksi joukkuetta, joista toinen koostui miehistä ja toinen naisista. Ohjelmaa juonsi Marko Pirttinen.


title: Ketjureaktio (visailuohjelma)

text: Toinen joukkue koostui miehistä, toinen naisista ja kummassakin joukkueessa oli viisi pelaajaa. Peliä pelattiin kolme kierrosta ja kummassakin joukkueessa kolme etummaista pelaajaa toimi vuorollaan joukkueen kapteenina. Ensimmäisellä kierroksella jokaisesta oikein arvatusta sanasta sai 100 pistettä, toisella 200 pistettä ja viimeisellä 400 pistettä.


title: Ketjureaktio (visailuohjelma)

text: Aloittava joukkue valitsi kahdesta vaihtoehtoisesta sanasta toisen ja alkoi selittää sitä seuraavalle pelaajalle, hän taas seuraavalle jne. Aikaraja oli 40 sekuntia. Joukkueen kierros päättyi siihen, jos sanoi "avainsanan" eli sanan, joka on jo mainittu kertaalleen kyseisellä kierroksella.


title: Ketjureaktio (visailuohjelma)

text: Pelin voitti se joukkue, joka sai enemmän pisteitä koko kolmelta pelikierrokselta. Voittanut joukkue pääsi bonuskierrokselle, jossa kilpailtiin risteilypalkinnoista. Bonuskierroksella juontaja antoi sanan, josta joukkueen kapteenin piti keksiä neljä siihen liittyvää sanaa. Toiset pelaajat yrittivät arvata keksittyjä sanoja vuorollaan. Kukin pelaaja sai viisi sekuntia aikaa. Kuten edellä, tässäkin ensimmäisellä kierroksella jokaisesta arvatusta sanasta sai 100 pistettä, toisella kierroksella 200 pistettä jne. Palkinnon saavuttamiseksi tuli kertyneiden pisteiden määrä olla vähintään 500.


title: Ketjureaktio (visailuohjelma)

text: Palkinnoksi joukkue sai bonuskierroksella kerätystä pisteistä jonkin seuraavista laivaristeilyistä:


title: Here I Go Again

text: Here I Go Again on brittiläisen hard rock -yhtye Whitesnaken kappale, jonka kirjoittivat David Coverdale ja Bernie Marsden. Se julkaistiin alun perin "Saints & Sinners" -levyllä vuonna 1982. Kappale saavutti jo tuolloin menestystä yltämällä muun muassa Britanniassa top 40:een. Vielä paremman vastaanoton sai "1987"-albumilla vuonna 1987 julkaistu uusi versio, joka muodostui suureksi hitiksi Yhdysvalloissa, ja pääsi tällä kertaa Britanniassa sijalle 9 asti. Kyseiseen versioon kuvattiin myös kuuluisa musiikkivideo, jossa näyttelijä Tawny Kitaen tanssii kahden Jaguar-auton konepellillä. Kitaen oli lyhyen aikaa naimisissa Coverdalen kanssa 1980- ja 90-lukujen vaihteessa. Hän esiintyi myös Whitesnaken kappaleiden ”Still of the Night”, ”Is This Love” ja ”The Deeper the Love” videoilla.


title: Here I Go Again

text: David Coverdale kirjoitti kappaleen Portugalissa vuonna 1981. Sydänsuruja ja yksinäisyyttä käsittelevään sanoitukseen antoi inspiraatiota hänen avioeronsa vaimostaan Juliasta, jonka kanssa hän oli ollut avioliitossa vuodesta 1974. Vuoden 1987 version sanoitukseen tehtiin pieniä muutoksia; rivi ”Like a hobo I was born to walk alone” vaihdettiin muotoon ”Like a drifter I was born to walk alone”.


title: Here I Go Again

text: Suomessa single nousi virallisen singlelistan sijalle 28.


title: Here I Go Again

text:
A-puoli
B-puoli


title: Let Me Go, Rock ’n’ Roll

text: Let Me Go, Rock N’ Roll on Kiss-yhtyeen kappale ja singlejulkaisu vuodelta 1974. Se, ja singlen b-puoli ”Hotter Than Hell”, on julkaistu ensimmäisen kerran singlen jälkeen studioalbumilla "Hotter Than Hell" (1974).


title: Paavo Haimila

text: Paavo Ilmari Haimila (s. 6. syyskuuta 1983 Joutseno, Suomi) on suomalainen salibandyn pelaaja. Hän pelaa hyökkääjänä Saksan bundesliigan UHC Weißenfelsissä. __notoc__


title: Paavo Haimila

text: Haimila on Joutsenon Katajan kasvatti, mutta miesten tasolla hän on pelannut enimmäkseen Ruokolahden Rajussa. Hän on Rajun kaikkien aikojen tehotilastossa kolmantena pistein 68 + 70 = 138.


title: Paavo Haimila

text: Rajun pudottua II-divisioonaan kaudeksi 2004–2005 Haimila siirtyi lappeenrantalaisen NST:n riveihin ja oli mukana nostamassa joukkuetta I-divisioonasta Salibandyliigaan. Kaudella 2005–2006 hän pelasi liigan runkosarjassa 29 ottelussa pistein 4 + 3 = 7. Kaudeksi 2006–2007 hän palasi Rajuun.


title: Paavo Haimila

text: UHC Weißenfelsiin Haimila siirtyi Rajusta elokuussa 2007. Hän voitti joukkueessa Saksan-mestaruuden kaudella 2007–2008. Hän oli bundesliigan runkosarjan paras pisteidentekijä pistein 41 + 40 = 81 ja pudotuspelien kolmanneksi paras pistein 4 + 5 = 9. Joukkueessa pelasi myös hänen maanmiehensä Lasse Heiskanen. Elokuussa 2008 joukkue otti osaa EuroFloorball Cupin karsintaturnaukseen, jossa Haimila teki kolmessa ottelussa pisteet 2 + 10 = 12.


title: Tres Arroyos

text: Tres Arroyos on kunta Argentiinassa. Se on Buenos Airesin maakunnassa sijaitsevan Tres Arroyosin "partidon" pääkaupunki. Asukkaita on 57 244 (2001). Tres Arroyos, jonka nimi merkitsee suomeksi "kolmea puroa", on jalkapalloseura Huracán de Tres Arroyosin kotipaikka.


title: Jane Ace

text: Jane Ace (o.s. Epstein, n. 1900 Kansas City, Missouri − 11. marraskuuta 1974 New York, New York) oli yhdysvaltalainen näyttelijä. Hänet muistetaan parhaiten radiosarjasta "Easy Aces", jota hän teki yhdessä miehensä Goodman Acen kanssa.


title: Jane Ace

text: Jane Epstein tapasi tulevan miehensä Goodman Acen High Schoolissa ollessaan. Avioliiton he solmivat 1922 (joissain lähteissä 1928). Avioliitto huononsi Janen suhdetta isäänsä Jacob Epsteiniin, sillä isä oli toivonut tulevan vävynsä osallistuvan perheen liikeyrityksen toimintaan. Yhdessä miehensä kanssa Ace loi radiokuunnelmasarjan "Easy Aces", jota esitettiin vuosina 1929–1945. Jane Ace yritti tehdä paluun radioon ensin vuosina 1948–1949 esitetyssä "Mr. Ace and Jane" -ohjelmassa ja vuonna 1952 ohjelmassa "Jane Ace, Disc Jockey", mutta ilman menestystä. Televisiossa hän ei koskaan esiintynyt.


title: Jane Ace

text: Jane Ace nimettiin Radio Hall of Fameen vuonna 1990.


title: Kuluttajavirasto

text: Kuluttajaviraston tehtävänä oli edistää kuluttajamarkkinoiden toimivuutta. Tavoitteena oli, että yritykset toimivat vastuullisesti ja että kuluttajat voivat luottaa häiriötilanteiden nopeaan selvittämiseen. Kuluttajaviraston ylijohtaja toimi myös kuluttaja-asiamiehenä.


title: Kuluttajavirasto

text: Kuluttajavirasto julkaisi Kuluttaja-lehteä ja Ajankohtaista kuluttajaoikeudesta -verkkolehteä.


title: Rundu

text: Rundu on Namibian Itä-Kavangon alueen pääkaupunki ja suurin kaupunki. Se sijaitsee valtion pohjoisosassa Okavangon varrella Angolan rajaa vasten.


title: Rundu

text: Rundun väkiluku vuonna 2011 oli noin 63 000, joten se oli maan toiseksi suurin kaupunki.


title: Lowell Cunningham

text: Lowell Cunningham (s. 21. toukokuuta 1959 Franklin, Tennessee) on yhdysvaltalainen kirjailija. Hän on luonut sarjakuvan Men in Black, jonka pohjalta on tehty kolme elokuvaa, "Men in Black – miehet mustissa", "MIB II – miehet mustissa 2" ja "Men in Black III", sekä animaatiosarja "".


title: Lowell Cunningham

text: Nykyisin hän asuu Knoxvillessä, Tennesseessä.


title: Silicon Messiah

text: Silicon Messiah on Blaze Bayleyn sooloprojektin Blazen debyyttialbumi vuodelta 2000. Albumi ilmestyi kaupallisesti huonoon aikaan, samalla viikolla Iron Maidenin Brave New Worldin kanssa.


title: Oshana

text: Oshana on yksi Namibian neljästätoista alueesta. Sen pinta-ala on 8 647 neliökilometriä ja siellä on 176 674 asukasta (vuonna 2011). Sisämaassa sijaitsevan Oshanan naapurialueet ovat Ohangwena, Oshikoto, Kunene ja Omusati.


title: Oshana

text: Oshanan pääkaupunki on Oshakati. Muita paikkakuntia ovat muiden muassa Ondangwa ja Ongwediva.


title: Thee Apple Thieves

text:
Thee Apple Thieves on suomalainen psychobilly-yhtye, joka perustettiin vuonna 1999 Imatralla. Se vaikuttaa nykyisin Lahden seudulla. Yhtye saa vaikutteita kappaleisiin muun muassa punkista, skasta, rockabillystä, popista, jazzista ja hard rockista. Yhtye teki kaksi loppuunmyytyä keikkaa yhdysvaltalaisen Tiger Armyn kanssa 2007 Nosturissa ja 2008 Tavastialla. Ensimmäinen albumi "Lads Will Be Lads" ilmestyi vuonna 2002 saksalaisen Crazy Love Recordsin kautta. Toinen studioalbumi "Psycho Mind" ilmestyi 30. syyskuuta 2009 suomalaisen Jupiter Stroll Recordsin kautta.
__notoc__


title: Kansan Markkinatutkimuslaitos

text: Kansan Markkinatutkimuslaitos (lyh. KAMALA) oli Suomen työväenliikkeen ensimmäinen oma taloudellinen tutkimuslaitos. Laitoksen perustivat vuonna 1951 SAK ja Kulutusosuuskuntien Keskusliitto. Nykyään toimiva Palkansaajien tutkimuslaitos (PT) on syntynyt KAMALAn pohjalta.


title: Kansan Markkinatutkimuslaitos

text: Kansan Markkinatutkimuslaitoksessa tutkittiin väestön kulutusta ja elinkustannuksia sekä erityisesti taloudellisen kilpailun kehitystä, selvitettiin maataloustukea ja seurattiin ulkomaista suhdannekehitystä. KAMALAn alkutaivalta 1950- ja 1960-luvuilla leimasi työväenliikkeen hajaannus. KAMALA:n esimiehenä toimi aluksi Ahti M. Salonen. Tutkijoita laitoksella työskenteli parhaimmillaan neljä.


title: Kansan Markkinatutkimuslaitos

text: Ammattiyhdistysliikkeen eheydyttyä laitoksen toiminta organisoitiin uudelleen, ja vanhan KAMALAn pohjalta perustettiin vuonna 1971 kokonaan uusi Työväen taloudellinen tutkimuslaitos (TTT), josta 1993 tuli Palkansaajien tutkimuslaitos (PT), kun sen kannatusyhdistykseen tulivat mukaan kaikki Suomen ammatilliset keskusjärjestöt ja useimmat ammattiliitot.


title: Kansan Markkinatutkimuslaitos

text: KAMALA julkaisi "Katsaus"-nimistä tiedotetta muutaman kerran vuodessa vuosina 1960–1970.


title: Nokia 6131

text:
Nokia 6131 on Nokian helmikuussa 2006 julkaisema simpukkamallinen matkapuhelin, jossa on Nokian suljettu S40 ohjelmistoalusta.
Nokia 6131ssä on myös 1,3 megapikselin digitaalikamera, musiikki- ja videotoistin ja radio.


title: Emil Boc

text: Emil Boc (s. 6. syyskuuta 1966) on romanialainen poliitikko ja maansa pääministeri joulukuusta 2008 helmikuuhun 2012. Sitä ennen hän toimi kesäkuusta 2004 Cluj-Napocan pormestarina ja joulukuusta 2004 Partidul Democrat-Liberal-puolueen (PD-L) johtajana.


title: Emil Boc

text: Boc on syntyisin Răchiţelen kylästä Clujista. Boc on opiskellut historiaa ja filosofiaa Clujissa ja väitteli tohtoriksi 2000.


title: Emil Boc

text: Hän lähti valtakunnanpolitiikkaan 2003, kun hänet valittiin Traian Băsescun ehdotuksesta Demokraattisen puolueen puoluesihteeriksi. Vuonna 2004 hänet valittiin Cluj-Napocan pormestariksi. Hän voitti 12 vuotta kaupunkia johtaneen nationalisti Gheorghe Funarin.


title: Emil Boc

text: Demokraattinen puolue yhdistyi tammikuussa 2008 Partidul Liberal Democratin kanssa, joka oli Theodor Stolojanin seuraajien Liberaalipuolueesta eronnut ryhmä, muodostaen Partidul Democrat-Liberalin (PD-L).